
Respect pentru oameni si cărţi 


Tipărit în România 


PREFATA 


IUBIRE DE MODĂ VECHE 


A vorbi despre iubire te îndeamnă, reflex, la intimitate, la 
discreţie, la o proprietate tainică, ţinută departe de ochii lumii, 
de un public setos de senzaţional, de barfa, de culise. 

Există schimburi epistolare celebre, între care cel dintre 
Eminescu şi Veronica Micle a suscitat un interes aparte, făcându-l 
nu cu multă vreme în urmă pe un comentator (Cezar Padurariu), 
într-o gazetă ieşeană, să afirme că prin cei doi avem o „Lecţie 
epistolară servită de cel mai celebru cuplu de îndrăgostiţi ai 
românilor: Eminescu şi Veronica Micle” 

Sigur, nu era vorba de oarecine, ci de un mare poet al iubirii, 
care şi-a revărsat preaplinul său sufletesc spre fiinţa pe care o 
considera pe potriva aspiratiilor/viselor sale. 

Tot despre o poveste de dragoste e vorba şi în această 
carte, despre un schimb epistolar de o jumătate de deceniu. 
Personajele cărţii sunt reale, Lil şi Tul sunt generice care definesc 
deopotrivă două persoane şi totodată două stări de spirit. 

Nu ştiu dacă a existat premeditare în acest demers editorial 
ori totul nu-i decât recuperarea unui timp fără de timp, căci 
biografia celor doi devine doar un decupaj existenţial fără final. 

E o carte de poezie şi nu e, e o piesă de teatru cu două 
personaje care găsesc cu cale să comunice liric, aşa cum îi stă de 
altfel bine unei poveşti de dragoste. 

Cartea, deşi scrisă în duet, nu are decât un singur autor, 
celălalt a preferat să se retragă în anonimat, de unde să privească 
spectacolul propriei sale iubiri. 


Cele două voci sunt distincte, fără diferente evidente de 
îndemânare artistică, dar parcă e sfidata expresia în dimensiunea 
ei estetică, oricât de lirică s-ar vrea, contând emoția înainte de 
toate. 

El e eminescian, dar ea nu se poartă ca Veronica Micle, chiar 
dacă, la amândoi versul pare a fi reverberatie eminesciană. 

Are un ascendent emoţional care o face mai stăpână pe 
situaţie, dominatoare/dominantă. Distincția fiecărei voci se face 
printr-un joc de cuvinte facebook-ist: Lil4Tul, Tul4Lil, care par mai 
degrabă substanţe chimice, cu o structură bine definită. 

Într-o ecuaţie în care intră cele două substanţe, tonul confesiv 
este inevitabil, cu tot ce implică acesta, cu efuzii de sinceritate. 
Replicile sunt consecutive, niciunul din personaje nu sare 
peste rând — un poem Tul (El), o replică Lil (Ea). 

Nu există conflicte, tensiuni în acest epistolar liric, ci doar 
căutări, nuanţări ale unor stări de erotism. Fiecare în parte 
încearcă să se facă înțeles, să-şi definească sentimentele. 

E ca într-un joc de oameni mari, dar cu suflete de adolescenți. 

Ce şanse are o astfel de scriitură care nu mizează pe exigente 
estetice, cât se lasă în braţele mărturisiri, spovedaniei, când este 
nu doar recunoscut „păcatul iubirii, ci i se desface acestuia firul 
în patru, cum se spune? 

E un risc asumat, pe jumătate, nu doar prin „deconspirare, ci 
şi prin asigurare identitară. 

Nu pot lipsi într-un atfel de scenariu accentele romantice, 
uneori chiar ai senzaţia că şi temporal lucrurile se petrec într-un 
alt veac. E ca şi cum ni s-ar sugera că „romantismul n-o muritu, 
numa-un pic s-o hodinitu”. 

Această carte te înduioşează, cu gândul că epistolele de 
dragoste se trimit azi prin SMS. 

E mult, e puţin? 


NICOLAE BACIUT 

Am auzit florile 


Am auzit în zori 
florile şoptind 

una către cealaltă: 
„Ce frumoasă eşti 
ce frumoasă sunt 
ce frumoase suntem”. 
Repetau florile 
cântecul acesta 
înmiresmat 

şi pentru a dovedi 
a se convinge 

una câte una 

au început 

să-şi trimită parfum 
una alteia. 
Bineînţeles că 

aerul s-a umplut 
de aromele 

Reginei Nopţii. 


Au înnebunit 
fluturii şi albinele 
iar trecătorii 

îşi întorceau 
capetele dornici 
să ştie de unde 
vine atâta 
balsam de 
veşnicie. 

Ca un abur 
binecuvântat 
suia în slavă 
cântecul vrăjit 

şi fapta aurită 

a cupelor de 

crin imperial 

în umbra 

ramurii de liliac 
proaspăt, sublim. 


TulALil 


Am auzit florile 


Am cântat floarea liliacului 
Încântată de parfum 

Fără să ştiu că pentru tine 
Fac această ofrandă. 

Fără să ştiu că existi 

lar eu te chem fără să ştiu 
Că tu iubeşti să-mi dăruieşti 
Doar mie această floare. 
Fără să ştii că pentru mine 
lubesti si dăruieşti, această 
minunată regină a florilor. 
Cu cel mai curat suflet 
plin de florile iubirii 

îmi dai binete dimineaţa 
îmi luminezi amiaza 

şi îmi zici,sara bună”. 


Ai intrat în grădina 
sufletului meu cu o floare 
în privire, 

cu parfum în respiraţie, 

cu roua florilor pe pleoapă 
ce de dragul meu clipeşte. 
Mi-ai adus lumina 

M-ai iubit în zori 

îmi saruti mâna 

ce te mângâie şi aprinzi 
stelele speranţei pentru 
mine. 

lubirea mea....dulce. 

Ca pe parfumul tuturor 
florilor 

Te iubesc. 


Lil4Tul 


Cu flori de liliac 


Cu flori de liliac 

te astept iubito-n prag 
cum ştiu că ti-s pe plac 
şi zâmbete de drag. 
Cu bratele flamande 
de-atâta aşteptat 

cu murmurele blânde 
şi sufletul curat. 

Cu inima întreagă 

şi dorul însetat 

să ştii cât mi-eşti 

de dragă 

şi cât te-am aşteptat. 
Să nu mai pleci, 
iubito, prin cele 
depărtări 

să nu mai plângi, iubito, 
amarele dureri. 
Zâmbeşte, eşti acasă 
în braţe te cuprind 

şi candela aleasă 
deasupra iti aprind. 


TulALil 


Sunt ram de liliac din rădăcina ta 
Şi rana mea e altoită cu iubire 
Din spuza stelelor mantaua mea 
Mă-nvăluie strălucitor în fericire 


Ai pus pe fruntea mea cunună sacră 
Ce-ai împletit-o cu laurii luminii 

Mi-ai oferit din maci inelul de logodnă 
Noaptea mai clară şi ziua mai senină. 


Lil4Tul 

Ai crede? 


De trupul tau 

îmi sprijin gândurile 

să nu-mi cadă 

în absurd şi derizoriu. 
Salcie despletită peste râu 
îţi este trunchiul, 
lumină de august, 
deasupra marelui nord. 
Înmiresmată de nardul 
proaspăt dezrobit 

din scutecele 


Inima mea se adună 
în juru-ti revenit 
acasă devreme 
albină harnică 
regină peste 
întreaga prisacă. 
În strofele cântului 
tău de harfă 
florală inocentă 
îmi aşez viaţa 

n rafturile 


A 


mureşene palide 
te ridici peste 
văile durerii 
ambră solară 

în pocalul albastru 
din spectrul stelar. 


de deasupra 

uşii deschise 

zilnică chemare 
spre dincolo 

terasa dinspe soare. 
De trupul tău 


îmi sprijin gândurile. 


TulALil 


Nu credeam 


Nu credeam să fiu lumină Pentru mine, pentru tine, 
Unui suflet preacurat Răsărit eşti şi apus 
Nu credeam că-i cu putință Pentru cât dai din iubire 
A iubi aşa...de-odat Nu mai am nimic de spus. 


Gândul tău mă înrobeşte Ai cuprins în reverie 
În iubirea efemeră Curcubeul pentru mine 
Inima ta mă iubeşte  Aifăcuto feerie 
Şi alin-a mea durere. Te iubesc, iubesc....iubire. 


Tu-mi trimiţi în suflet soare 
Când furtuna e în toi 

Îmi zâmbeşti plin de candoare 
Şi iubeşti cât pentru doi. 


Lil4Tul 

Original 


In visul secund 

Inima mea se incovoaie plină 

De-atâta pâine coaptă lângă stele 

Si când potirul tău de drag mi se înclină 
Te sorb cu tot ce ai în cântecele mele 


Tul4Lil 


Sufletul meu coace lumina, 

Pe vatra liniştii venită de la tine 

Si în potir de floare parfumata 

Se scurg in lacrimi, ganduri pentru tine. 


Lil4Tul 

Erai 


Erai în visul meu curat 

Dar te-ai născut abia acum 
Precum izvorul nesecat 

Sa îmi deschizi iubirii drum 


Erai de mult în ochiul meu 
O lacrimă de pătimire 
În ritmul inimii mereu 
Băteai un puls de împlinire 


Erai lumina dinspre mal 
În barca mea peste talaz 
Să-mi ţină vâslele sub val 
Şi cugetul mereu viteaz 


Acum sirenă de la proră 
Înmiresmată-n mir de nard 
Intinde-ti palmele o oră 

Să-mi stingi obrajii care-mi ard 


TulALil 


Eram in visul tau de mult, 
Dar m-am nascut acuma 
Rouă şi fulger si tumult 
Căci ţi-am adus iubirea. 


Eram în lacrima curată 

Care pe piept ti se strivea, 
Şi mă topeam acolo toată 
Simtind cum inima-ti bătea. 


Eram lumina preacurată 

În ochii tăi, felii de cer 

Şi străluceam nevinovată 
Crezând că pot ceva să-ţi cer. 


Căci sunt desculta de uitare 
Şi despletită-n nemurire 
Alerg în fata pe cărare 

Să te indrum către iubire. 


Lil4Tul 

Te cautam 


Pe tine, 

te căutam de cand mă ştiu, 
eram pe drum tot căutând, 
şi te-am găsit într-un târziu, 
chiar dac-am stat un pic la rând. 
A meritat să umblu dus, 

prin colbul zilei solitar, 

şi-n roua nopţilor de sus 

să caut steaua ta de har. 
Acum pot zice în sfârşit, 
precum cinstitul Simeon, 
"Sloboade, Doamne, liniştit 
pe robul Tău mai mic, Eon, 
şi-ntinde Doamne peste mine 
al dragostei coperământ, 

şi dorul Tău să mă lumine 
cât am viata pe pământ. 

lar fetei bune ce mi-ai dat, 
ce-şi pleacă inima spre mine, 
dă-i sănătate ne-ncetat, 

şi gândul Tău curat de bine” 


TulALil 


Îţi dau pieptenele vremii 
Să-l petreci în părul meu 
Să nu fug de dorul lelii 

După dor...iubitul meu 


Fă-mi cunună-n spic de grâu 
Din maci inelul de logodnă 
Să ne cununam la râu 

Într-o dragoste eternă 


să mă scald în ochii tăi 
Mă sărută pe sprânceană 
În poiană dus descult, 
Să iubeşti a ta codană. 


Lil4Tul 


19 


Dragoste 


Din dragostea ta izvor fără mal 
Suvoi de lumină întreagă 

Îmi umple fiinţa sălbaticul val 
În cântec ce-mi dă peste doagă 


Misterele lumii ating rând pe rând 
Cuprins într-a vieţii furtună 

Mi-e plină grădina de dor surâzând 
În ziua de har şi noaptea cu lună. 


Coboară din vise colindul de jar 
În arc de triumf peste vale 
Cascadă divină avânt temerar 
Din freamătul dragostei tale. 


Tul4Lil 

Mi-au obosit pasii pe cale 
Şi m-am trezit în frământări 
Sorbind iubirea din pocale 
Alerg spre alte căutări 


Îmi înfloreşte viata-n vise 

O urmă văd în amândoi 

Căci definiţia iubirilor promise 
A vlăstărit între noi doi 


Vom curge ca lumina zorii 
În dimineti cu sărutat 
Simtind ca în alint fiorii. 
lubirii care ne-a curtat. 


Lil4Tul 


În dragoste 


Trece prin mine 
TGV stelar 

spre gara altora 
navetă zilnică 
de bucuria magna. 
Nu îndrăznesc 
să-l opresc 

în halta mea 

de argilă precară 
vopsită proaspăt. 
Are deja 

vijelia cerului 

un veac 

de intarzire 

şi mi-e teamă 

să nu rateze 
cheiul final. 
Bucuria mea 
rămâne 
necontenita 
trecere 

spre dincolo. 


Tul4Lil 

lubirea mea născută din iubire, 

A desenat pe cer un curcubeu 

Să uit că am trecut doar prin durere, 
Să-mi amintesc senin, cine sunt eu. 


lubirea mea curată e un cântec 
Mi-a dezlegat enigme şi mister 
Mă simt acuma, ca prin farmec 
lubitului, o floare la rever. 


Învăluită tandru în visare, 

Calc printre curcubee peste bolți 
Şi port în suflet iubirea dăruită 
Pentru nimic nu mai am porţi. 


Lil4Tul 


Ciresar 


din floare alba de cires 

se naste dorul meu spre tine 

şi-n drumul meu fără de greş 

am poposit la ape line 

cu flori de lotus te-nvelesc 

să-ţi fie cald, să-ţi fie bine 

şi-n cireşar ardelenesc 

să-ți spun cât mi-e de dor de tine 


TulALil 

Sărbătoare cireşar 


M-am rătătcit în vis pribeag 
În căutarea după tine 

Şi tandru cânt în glas cu drag 
eostoita mea iubire 


În pragul casei de-ai să vii 
În mână cu o floare 

Îmi este Paşti, imi e Crăciun 
Şi-mi este sărbătoare. 


Lil4Tul 


po-pas 


M-ai căutat afară din cetate 
Unde se duce luna la culcare 
La malul lumii veşnic agitate 
Sub curcubeul limpede şi mare 


Oh! m-ai găsit zăcând lângă fântână 
Cu fire de nisip în răni şi în busolă 
Şi mi-ai întins în dragoste o mână 
Să-ţi stau alături dornic pe consolă. 


TulALil 

Te-am căutat....dincolo de toată lumea 
Unde coboară astrele în mare 

Unde se naşte-n răsărit genunea 

Şi-un curcubeu semnează lângă soare. 


Şi te-am găsit unde clepsidra vremii 
Curgea în fire fine de nisip 

Un val de dor ca valul mării, 

O adiere mi-ai oprit în timp. 


Lil4Tul 


K OK OK 


La marginea dinspre seară 
a crângului meu de liliac 
înflorit continuu 

ţi-ai Înfiripat cuibul de dor 
şi-ţi tesi în jur cântecul 
farmec de dragoste 
aplecată toată de tot 
peste sufletul meu 
înflorit sub clar de lună 
priveghetoare înmiresmată 
în aloe şi caise 

de strajă în fiecare noapte 
a drapelul vieţii 

umea nu va şti niciodată 
să repete versul tău 

a marginea dinspre seară 
a crângului meu de liliac 
înflorit continuu. 


TulALil 

Eu am intrat în viata ta, 
Să-ţi amintesc de tine 
Fără să-ţi tulbur liniştea 
Din visele senine 


Să cuibăreşti tăcerea ta, 
În ramura iubirii mele 

Să laşi să-ţi cânte liniştea, 
În necuvinte printre stele 


Să-ţi mângâie lumina crudă, 
Faţa brăzdată de neplâns 
Şi în potir curat de floare 
Să-ţi curgă lacrima, surâs. 


Lil4Tul 


Sa fii iubito... 


Să fii, iubito, lanul de secară 

În care să m-ascund din când în când 
Şi-n licărul stelar de lângă seară 

Să-mi limpezesc norocul rând pe rând 


Să fii o filă-n carțile nescrise 

Un rând de foc în parodia mea 
lar mâna-mi cătându-te prin vise 
Să te adune lângă mine undeva 


Să te aştern cuminte peste suflet 
Răcoare roză şi balsam divin 

Cu foşnet de mătase peste umblet 
Şi cântecul de nuntă-n baldachin 


TulALil 

Vreau să fiu leagăn în lanul, 
De unde culegi pentru pâine 
Vreau să fiu astăzi limanul 
Luminii de azi şi de mâine. 


Vreau să mă simt ca o filă, 
Atinsă de mâna ta caldă 
De mâna ce păru-mi răsfiră 
La apus, stă luna să vadă. 


Vreau să-ţi astern haina zilei 
Să-ţi cânt surâzând ca izvoare, 
Să bucur atingerea clipei 
lubirii din sufletul mare. 


Lil4Tul 


Vant de drag 


Pe-aripa vantului pribeag 
În cântecul primit în dar 
E-atâta dragoste şi pace 

Cu tine nu mai sunt hoinar 
Pe aripa de înger bun 

Şi visul tău al meu se face 
Plutesc uşor până la tine 
Şi-n cuibul tău curat m-adun 
La poarta zilei care vine 

Cu liliacul tot în floare 

Îmi ieşi în cale în lumină 

Şi sub sărutul tău de soare 
Adorm în tainica-ti grădină. 


TulALil 

Vant pribeag 


Trimit un cantec inspre tine 
Tu, pasăre mereu în zbor 
Trăieşti un vis numai cu mine 
Tu lacrimă şi leac de dor. 


Pe aripa visării tandră 

Fă-ţi cuib în ram de liliac 

Căci te-am adus de printre astre 
Vreau să te-ascult şi vreau să tac. 


Tu ai intrat în visul meu 

Cu dăruire printre lacrimi 
Mi-ai alinat dorul cel greu 
Sărut un suflet plin de patimi. 


Lil4Tul 


K OK OK 


In cuvintele tale 
se cuibăresc 

cele mai adânci 
tăceri ale mele. 

Nu suspiciunea 

se ascunde 

în nevorbele mele, 
ci admiraţia mută, 
fără cuvinte de prisos, 
a sufletului tău 
deschis spre mine 
cu cele mai 

calde dorinţe 

de pace. 


TulALil 

In tacerea sufletului, se ascund cele mai 
Frumoase secrete ale inimii tale 

Tacerea te apropie de Dumnezeu si de tine insuti 
In tacerea dintre tine si un prieten, EU. 


Lil4Tul 


Treceai curată 


Treceai curată cum e luna 

Peste hotarul dintre nopţi 

Îți culegeam petale una câte una 
Printre frunzişul pepenilor copti 


Deasupra ta în cetina suavă 
Bătea un ceas în turnul peste ploi 
În clocotul înmiresmat de lavă 
Cânta cocoşul ritmul pentru noi 


Te-am adunat la piept minune udă 
Erai atâta dragoste cuminte la un loc 
Cine putea sirenele s-audă 
Frisoanele sublime de lacrimă şi foc. 


TulALil 

„Şi lacrima mea 


Mâna ta întinsă mie 
Cu batista de cuvinte, 
Să păstreze ca în vise 
Lacrimile-nşiruite 


Doar de drag şi din iubire, 
Mi-e lumina-nlăcrimată 
Astăzi înţelege firea 

Că iubirea, ţi-e curată. 


Lacrima îmi e oglinda, 
Unde eu am scris povestea 
Orizonturi îmi abundă 
Căci mi-ai alungat tristeţea. 


Taina din clepsidra vremii 
Curge-n lacrima senină, 
lar în lidurile serii 

Cânt iubirea prea divină. 


Lil4Tul 


Canta padurea 


De dragul tău, iubito, 
înflorise dealul 

în cântecul de seară 
încărcat de vise 

prin foşnetul de frunze 
gângurea Mistralul 
s-aducă bucuria 
clipelor promise. 
Peste stejari 

se revărsa apusu 

cu mii de sori 

în stingere latentă 
iar prin dumbrăvi 
ne arboram drapelu 
în armonia 
frunzelor de mentă. 


La sânul tău strângeai 
comoara fermecată 
a puilor căldură 
dornici de alint 

prin flăcări violete 
noi despleteam 
silabele cochete 

în strofele 

pădurii de argint. 
Cânta pădurea 
peste nunta noastră 
colinde din bătrâni 
şi doinele străbune 
în zborul ei 

de pasăre albastră 
râdea iubirea 

cu înțelepciune. 


TulALil 


De dragul tau 


De dragul tau, iubite, am adunat albastrul 
Siam cules in palme mii de stele 

Care în ochii tăi aveau o strălucire 

Şi din sărutul tău formau alt ASTRU. 


Cântă frunza, susură izvorul 
O limbă doar de noi ştiută 
În cetină adie tandru dorul 
Ne-aduce dragostea cerută. 


A înflorit iubirea ta în mine 

A înrădăcinat curat Lumina. 
Şi tot ce sfânt înmugureşte 

E dragostea mea, pentru tine. 


Lil4Tul 


In aurul de seara 


In aurul de seara 

se oglindea lumina 
peste trifoiul 

proaspăt tăiat 

şi înfrunzit. 

Din creştet până-n poale 
cu dragostea divină 
erai înveşmântată 
statuie de granit. 
Stăteai precum vestala 
de strajă la altare 
stăpână pe iubire 

şi roaba ei la fel 

in asfintitul tare 

si aerul subtire 
vegheai neinfricata 

cu sabii de otel. 

Se cobora pe coaste 
deluviu kimberlit 

cu nesupusă oaste 

se destrăma-n surdină 
balsam dintr-o grădină 
zefirul înflorit. 

i 


Zefirul înflorit 


Infloresc de dragul tău 
Roua din petale 

Mi-e lacrima de dor 
Mi-e rouă şi mi-e soare 
Şi tot ce vine de la tine 
E dulce fior 

E mai senin şi cerul 

Şi iarba e mai crudă 
lubirea pentru tine 
Din suflet îmi abundă. 


Lil4Tul 


Vom fi 


Cand bate vantul 
viu peste cărare 

şi peste lilacul tău 
cuprins de flori 

nu te-ntrista, iubito, 
lâng-un țărm de mare 
e luntrea mea 

în ceas de sărbători. 
Vom imbarca amarul 
tot la cală 

şi vom lua cu noi 
desagii de dureri 

ne vom întinde 
pânza cea ovală 
vom scoate ancora 
din vremile de ieri 


şi vântul ne va duce 
hăt departe 

să nu mai ştie nimeni 
c-am plecat 

vom arunca 

durerile în valuri 

şi peste bord 
amarul ferecat 

apoi cu luntrea 
uşurată-n voie 

ne vom tot duce 
cât va fi de mers 

să-l căutăm 

pe Robinson Crusoe 
şi nu vom fi 

străini in Univers. 

Nu stiu de ce te iubesc 

îmi place fiecare gest 

făcut cu capul sau cu mâinile, 
imi place vocea ta, 

mi-e drag s-o aud. 

îmi place cum te incrunti 

si stiu cand esti obosit. 

Imi place ca tu 

ai incercat 

să mă faci 

să mă iubesc pe mine. 

De cate ori iti scriu 

plâng de dragul lucrurilor 
pe care pot să ti le spun. 
Tu ştii să-mi asculti durerile. 


Lil4Tul 


K OK ok 


În părul tau aşez petale 
câte încap pe-un mal de lac 
şi-n calea gândurilor tale 
plantez un pui de liliac 


Când suflă boarea aurită 

în ceas de seară peste sat 
să ştii că eşti cea mai iubită 
din câte viata mi-a lăsat 


Din liliacul pus de mine 
or creşte codri de argint 
iar muza zorilor senine 
va naşte versul de alint 

lubesc iubirea ta în taină 

De plouă, tu eşti curcubeu 
Pe trupul meu tu eşti o haină 
Să te respir, doresc mereu. 


N-am niciun rost fără de tine 
Nu-i dimineaţă fără gândul tău 
Să te iubesc mi-e cel mai bine 
Dispare lângă tine, orice rău 


Cuvinte simple şi inaltatoare 
Sunt hrana mea din vorba ta 
Ce-ar fi de preţ oare sub soare 
De nu iubirea ta în viata mea? 


Lil4Tul 


lubito... 


Nori de-ar veni 

pe bolta vietii tale 
furtuna iminenta 

si zvon de vreme rea 
nu dispera, iubito, 
dincolo de vale 
te-astepta in poiana 
senina inocenta 
întreagă dragostea. 
Te aştepta de mult 
să vii În ceas de seară 
curată unduire 

pe tainice poteci 

să înţeleg mai bine 
enigmă milenară 
ascunsă de privire 
nedecriptată-n veci. 
Când stropii mari 

de ploaie se pogoară 


pe-acoperişuri sure 
sau grindină cu zel 
eu te aştept iubire 
în tinda mea uşoară 
să te cuprind întreagă 
cu braţe de oțel 
şi-n casa mea gătită 
să te aştern frumos 
şi-n ropotul din ploi 
să frământăm niţel 
grădina ta-nflorită 
şi puii amândoi 

pe fata şi pe dos 

sa treca vremea rea 


şi peste casa mea 
luceferii şi luna 
deplină să răsară. 

lubirea mea 


lubirea mea a depăşit hotarul 
Dintre lumina si mirific 

In suflet mi se stinge jarul, 

Şi nu mai simt nimic haotic 


De-am căutat prin curcubeie 
Culori de jad să astâmpăr dorul, 
De-am rătăcit vreo cărăruie 

A fost să-mi caut numai locul; 


Si l-am găsit la tine-n suflet 
Ardeai de dor dupa iubirea mea, 
Cel mai curat şi liber cuget 

Mi-ai oferit dragostea ta. 

De mana 


De mână noi doi 

pe puntea subtire 
cu DA şi cu NU 
umblăm pe sub ploi 
scaldati în iubire 
sunt eu şi esti Tu. 
Ne tinem de mana 
si nimeni nu stie 
cărarea de soare 

ce duce la stână 
prin noaptea târzie 
pe după rozoare. 

E drumul spre casă 
scăldat în răcoare 
când mâinile noastre 
unite raman. 

Cu paşi de mireasă 
pasesti pe cărare 

în clipe albastre 
te-nvălui la sân 
când mâinile noastre 
unite rămân. 

Mi-ai înflorit în suflet 
Ca dalbe flori de măr, 
Curată şi suavă 

Tu primavară şi tu dor. 


Şi ca parfum de măr în floare, 
Respiră toată viata mea 
Rămâi, chiar dacă-n depărtare 
Pare să fie dragostea. 


Lil4Tul 


Drum legat 


Leg lumina rand pe rand 
să te pot vedea curând 
cu dulceata florilor 

cu răcoarea din izvor 

şi cu dorul plin de dor 

Leaga drumul dorului, 
Cu funda izvorului 
Cere plată un sărut 
Să fie ca la-nceput 


Leagă fruntea cerului 
Cu aripa zborului 

Scrii cu pana lui pe cer 
ubirea, curat mister. 


Leagă creanga dorului, 
Doar cu urma pasului 

Pe cărarea înspre tine, 
Doar cu mersul spre iubire 


Leagă taina din cuvânt 
Dres ca sarea unui sfânt 
Vorba mea să-ţi fei dragă, 
Sa cuprindă lumea-ntragă. 

Mai ştii? 


Mai ştii 

Sa vii 

tiptil tiptil 

Şi cu sotii 

la cuibul plin 
de bucurii? 


Cu gândul greu 
împovărat 

să stai 

cu mine-ntinsă-n în pat 
şi-n pragul nopţilor târzii 
să ne-alintăm în poezii? 
Mai ştii? 

Apoi în aspre dimineti 

să dăm o raită printre geţi 
cu tolbe pline şi săgeți 

să călărim în trap uşor 
umăr la umăr plini de dor 
să ne unim incetisor 

colo la tine în pridvor 

pe cărăruia dintre vii 

ca o nălucă să învii 

mai ştii? 

Mai ştiu sărutul tău dulceag 
Ce mi-l dădeai mereu în prag 
În fiecare zi de zori 

Cu dragoste şi cu fiori 


Mai ştiu ce tandru mă priveai 
Când mâna-n mână imi tineai 
Şi mă sorbeai ca din pocal 
Şi-aveai miros de portocal. 


Şi îmi şopteai vorbe de dor 

Dar ştii acum cât mi-e de dor? 
Mai ştii tu faţa să-mi cuprinzi 
Mai ştii în păr floare să-mi prinzi? 

Mana ta 


Mana ta, iubito, 
coboară peste mine 


Mana ta, iubito, 
leac alinător 


ca briza de munte 
peste şesul meu 
rotund 

ca briza de mare 
peste țărmurile mele 
ocean fără fund 
Mâna ta, iubito, 
fuior de fior 

din inima mea 
torcând 


din Ghilead 

turnat abundent 
peste sufletul meu 
nomad. 

Mâna ta, iubito, 
adunând parfum 
de peste veac 
lacrimi fremătânde 
din flori de liliac. 

Inima inimii mele 


Tu ai găsit în mine o comoară 
Suflet de aur moştenit din daci 
Eu... pustiită,... cu viata mai amară 
Mă bucur că din dragoste nu taci! 


Nu ştii că eu, bogată sufleteşte 
Şi totuşi cu durerile mai grele 
Cum din străbuni se povesteşte, 
EŞTI INIMA INIMII MELE! 


Lil4Tul 


Mi-a soptit 


mi-a soptit vantul 
cuvintele tale 

in roi de petale 
stăteai la fereastră 
cu inima-lbastră 

şi doruri grele 
după zăbrele 
Ziceai pentru tine 
descântec de bine 
ziceai pentru mine 
cu vorbele line 

un cântec de seară 
cu vorbă uşoară 
să nu te mai doară 
arcuş de vioară 

pe coarda subţire 
cu vers de iubire 
suavă din fire 

şi necontenire 


Când vântul a stat 
sub teiul rotat 
cădeau frunze moi 
pe umerii goi 

iar tu suspinai 
pe-o gură de rai 

şi mă aşteptai 
ca-n luna lui mai 
în lună de toamnă 
tu, nobilă doamnă, 
în colt de cerdac 
cu aurul dac 

să-mi fie pe plac 
sublim liliac. 


Tul4Lil — 19 sep. 2010 

Tu 


Tu eşti femeia scrisă mai demult 
În floarea florilor târzii de liliac 
Când îţi cuprind zănaticul tumult 
Răsare soarele în tot ce fac 


Te port cu mine peste tot în gând 

În paşii mei simt ritmul tău cum bate 
Când mă ating te simt cum tremurând 
Mă prinzi în vraja rozelor rotate 


Când mă opresc un pic într-o dumbravă 
Tu nu te mai opreşti până la fund 

Mi se revarsă dunărea de lavă 

În jocul nostru tandru şi bolund 


Când te opreşti prin cetini de demult 
Din dansul şturlubatic sânzâian 

Mi-e visul mai sălbatic şi mai mult 

Aş vrea să fiu cu tine an de an 

Tu, ai vârsta femeii pe care ţi-o permiti 
Si anii care vrei, aceia doar vor trece 
De ai curaj şi nu vrei să te minţi, 

N-o să mai ai nicicând sufletul rece. 


Lil4Tul 


În mugurul toamnei 


În mugurul toamnei 
aud inima ta cântând 
peste treptele din turn. 
În aerul rumen 

simt aripile tale zburând 
peste crenelul diurn. 
Peste pleoapele nopții 
trece mâna ta 

luceferi culegând 
până-n zori. 

Peste aleanul din mine 
trece gândul tău 
prevestind sărbători. 
Culeg filele pomilor 

în poala sufletului 
toate au semnul tău de 
armă 


undeva în josul paginii 
în cazarmă 

la subsol 

peste lutul gol. 

vin să-mi dezlege 
palatu-n ruină 

şi maluri betege. 
Din fântâna cerului 
îmi picură toamna 
cuminte şi rar 
armonii de cleştar 
amintiri de mărgen 
cu rucăr şi bran. 

Am rătăcit în lanul necosit 

În alergare după răsărit 

Şi scriu pe cer imaginare rune 
Că aş tăia din oarecare pâine 


În ceata zilei soarele străbate 
Topind de rece suflete brumate 
Tot aurul de bob ce-i copt în lan 
Să nu se risipească iar în van. 


Lil4Tul 


Se facea... 


că ne acopereau 
frunzele galbene 
îmbrăţişarea îndelungă 
şi iti despletea vântul 
părul negru ca mura 
peste sărutul 

cât veacul 

ce va să vină. 

Mi se părea că 

nu mă mai pot 
desprinde din 
mâinile tale 
încleştate în jur 


aşa că am ales 
să rămân 

în acelaşi trup 
cu tine 
amândoi 
împreună mereu. 
Şi se făcea că 
se făcuse ziuă 
şi eu nu mă mai 
trezeam din vis 
şi că nu mă voi 
trezi niciodată 
niciodată. 

Până să te cunosc pe tine, 

N-aveam deloc vreo sărbătoare 

Si cui să dau atât iubire 

Când nu primeam... măcar... o floare? 


N-aveam o primăvară caldă 
În orice ochi o căutam 

De alergam cu fluturii în vară, 
Tot într-o toamnă rugineam. 


Nici iarna nu era prea rece 
Dacă nimic nu mă-ncălzea! 
Ce anotimp s-ar mai petrece 
În searbădă viaţa mea? 


De când tu mi-ai văzut lumina, 

În braţe am mereu doar flori 

Şi necondiţionat mi-ai dăruit iubirea 
Din ochii tăi ce parcă-s sori. 


De-ar aduna tot Universul stele 

Ar fi puţin cât tu mi-ai oferit 

Din lacrimi tu mi-ai inşirat mărgele 
Si, în sfârşit, eu am zâmbit. 

Haide 


Haide un pic 

in bratele mele 
să uiţi de frigul 
din casă 

să uiţi de frigul 
din tine 

să uit de frigul 
din oase 

să uit de frigul 
din mine. 

Haide un pic 

să ne incalzim 
punând pe foc 
amintirile triste 
şi suveniruri reci 
hai să ne prindem 
în jocul de joc 
pe-ale toamnei 
poteci. 

Haide un pic! 

Frigul din mine 

Îmi părea de multe ori 

că este cald 

atât de frig imi era! 

Dar am măcar putere-a 
recunoaşte 

Că nu e altceva! 

N-am încercat să mă mint 
Nici măcar pe mine! 

Căci am avut mereu 
Putere-a recunoşte 

frigul şi curajul de a-i spune 
pe nume! 

Spune-i şi tu pe nume 
Pleacă de lângă frig 
Aleargă mai bine 

În lume. 

Dar recunoaşte 

Că acolo... 

Ti-e frig! 

Este iubire 


Este iubire 

atunci cand lacrima ta 
se prelinge pe obrazul meu 
şi-mi picură în suflet 
de pe streaşina ta 
de liliac târziu. 

Este iubire 

când nu pot dormi 
de frigul ce se lasă 
la tine acasă 

şi-n nopţile senine 
mi-e frig de tine. 
Este iubire când 
zâmbetul tău 
începe pe fata mea 
să se lumine. 

Este iubire când 
oasele mele scârțâie 
în ritmul oaselor 
care te dor. 

Este iubire când 

de dorul tău 

mi-e dor. 

Este iubire 


Mă simt iubită cu dulceaţă 
Mă simt cu ardoare visată 
Lacrima mea, mai curge 
Doar la gândul că sunt dorită. 


Mă simt ferice că-s iubită 

Dar mai ales, că n-am cerut iubire 
Parcă eram... cam... pustiită 

În ochi n-aveam vreo strălucire. 


Eram aşa precum o toamnă 
Ca ploaia lacrima imi picura 
Dar am primit iubirea, doamnă, 
lar toamnă frunza-mi inverzea. 


Am alungat din viata intristarea 
Primind caldura zâmbetului tău 
Învăluind tandretea si visarea 

Cu tine chiar nimic nu-mi este greu. 

Poveste deci 


Din inima imi dai 

din inimă primesc 

În inimă-mi erai 

de când te pomenesc 


Tu, floarea mea, 
din clocotul târziu 
potop de catifea 
de când mă ştiu 


În cartea ta 

scriu ultimele rime 
pe foi de nea 

cu aur de-naltime 


Un ultim cânt 

în flori de liliac 

în strune mă avant 
şi pe-nserate tac 


Să-ţi fie somnul lin 
peste colină 
pocalul plin 

şi inima velină 


Aşa e scris 

pe fiece petală 
parfum de paradis 
la tine-n poală 


Peste câmpii şi munţi 
mă-ntind Îndată 

cu paşi grăbiţi mărunți 
şi inima-nodată 


Povestea asta deci 

o mie una 

să n-o mai uiti în veci 
S-O spui întruna. 

Parcă ai sădit în mine toate 
rădăcinile iubirii din lume 
parcă toate florile 

pentru mine înfloresc. 
Poate că sunt lumina 

ce licăreşte la geamul 
sufletului tău, care aşteaptă 
de mult să vadă că există 

şi iubire. 

Plouă, ei şi... 


Plouă iar şi des 

nu mai pot să ies 
poate doar pe mess 
sprinten în poteci 
peste frunze reci 
mă rezum şi deci 
am să stau cuminte 
cu un ceai fierbinte 
şi c-o rugăminte 
stai şi tu un pic 
prinsă de ibric 

şi-un pahar mai mic 
sau C-O ceaşcă mică 
suflet de furnică 
frunză de sipică 


să te am aproape 
înger peste ape 
somn peste pleoape 
dor de liliac 

vas de aur dac 
petic peste sac 
ambră de zambilă 
buna mea copilă. 
Plouă să îmi ude 
cântece zălude 
dans de paparude. 

Poveste de iubire 


Ti-am dăruit inima mea, 

O carte grea, cu rune sfinte, 

De-o vei citi, poate că vei vedea 
În toate limbile poemele nescrise. 


Sub aripa ascunsé-n vis, 
lubindu-ti fiecare nepăsare, 
Şi-n limba dragostei am scris 
Sub ale vorbelor subtile zale. 


Presate tandru printre file, 
Rămas-au florile de liliac, 

Ce mi le dăruiai plin de iubire, 
În timpul scurs parcă din veac. 


Inima mea e cartea noastră 

Ce poartă sfânt pe ea pecetea, 
Cu liliac blazon de altădată, 
Scriind în ea iubirea şi povestea. 

Esti 


Un licăr de lumina la fereastră 
când neguri îmi scufundă 
corabia albastră 

Un cântec izvorât 

din vremuri strămoşeşti 
Dumbrava mea fecundă 
şi înflorită eşti. 

Te-astept cu flori de liliac 
în mâini tremurătoare 

să se întoarcă veac 

cu faţa rumenită 

aştept... 

Stiu de ce nu stiam unde esti 
Erai plecat în căutarea mea 
Când zorile mijeau în zare, 
lar seara în apus se regăsea 


Erai plecat de la un pol la altul 

Şi-ai străbătut meridiane 

Din depărtare, ti se auzea doar glasul 
Strigând spre aurore boreale. 


Cu pasul tău stârnit-ai colbul 
Deşertului de lumi amăgitoare 
Pe mări ai coborât înaltul 
Privirea ta scrutând a căutare. 


La malul vieţii tulburate, 

Prin ceața vremiil...ce grea pâclă! 
Tu ai găsit adus mai de departe, 
Mesaj trimis de mine într-o sticlă. 

Esti, esti... 


Eşti visul candid încă ne-nceput 
eşti versul lumii ce nu moare 

uleiul care-mi umple candela de lut 
şi mierea neatinsă-n florile de soare 


Eşti flamură întinsă peste zid 

în libertate fluturând spre depărtare 
în aerul de toamnă sincer şi candid 
destelenind ogoare şi zăvoare 


Eşti ram de liliac nemângâiat în zori 
cu răni ne-atinse încă de lumină 
voi aduna căldura din ninsori 

să-ți fie dorul împlinit şi casa plină 


Eşti lance de străjer tintit în turn 

în noaptea mea veghind peste pustie 
regina balului înârziat nocturn 

spre ceas neîncercat de bucurie 


Eşti pacea lină peste închisori 

zvonită îndelung printre coclauri 
rămâi lângă fereastră până-n zori 

să-ţi pun pe frunte ramul meu de lauri 


eşti...rămăi... 

Tu m-ai visat 


Tu m-ai visat de la-nceput 

Dar nu ştiai că mă visezi pe mine 
Eu fir de praf, un bot de lut 

Din soare în ulei de candelă 
Primesc iubire. 


Eşti mâna care ţine sus stindardul 
lubirii tandre ce o scrii în jalbă, 
Semnată de-anotimpul ce credul 
Ţi-a înmânat o cheie pentru poartă. 


Sunt ram de liliac din rădăcina ta, 
Şi rana mea e altoită cu iubire 
Din spuza stelelor mantaua mea, 
Mă-nvăluie strălucitor în fericire. 


Ai pus pe fruntea mea cunună sacră 
Ce-ai împletit-o cu lauri de lumină 
Mi-ai oferit din maci inelul de logodnă 
Noaptea mai clară şi ziua mai senină. 

Tu eşti... 


o rază de lumină peste val 

un țărm de poposire adăstat 
rascumpaniri in bolul de cristal 
dulceata sângerie-a fructului rotat 


eşti curcubeu de toamnă arcuit 
peste cuprinsul văii mele reci 
un cântec de iubire nărăvit 
curat peste poteci pe unde treci 


tu, primul fulg de nea peste păduri, 
din miile ce se arată-n dat' 

eşti gata să aduni şi să induri 

urgia ce străbate peste sat 


tu, şoaptă lină scursă din izvor, 

pe plaiul de rugină peste foi 

zbicită-n soarele zâmbind uşor 

când ne cuprinde-n braţe pe-amândoi 

Tu esti atat cat poti 

să fii lumină 

Eşti doar atât cât poți... 
să străluceşti 

Eşti doar atât cât... 
simpla mângâiere, 

Pe cai mai noi te duce, 
iubirea s-o găseşti 


Tu eşti o lacrimă, 

atât cât rouă... 

Va picura pe-al tău obraz 
„tardiv 

Eşti ploaie doar atât... 

cât te primeşte 
Pământul sufletului meu, 
Să curgi ca prin pustiu. 


Tu eşti...petala florii 

ce în lumina crudă 
Trimite-al său parfum 
să te-nrobească 

Eşti lujerul ce-mi tine 
corola sufletească 

Eşti mângâierea tandră 
Ce pare să rodească. 

Aseaza toamna 


Aşează toamna peste sânii tai 

voal multicolor de bine şi-mplinire 
şi roiul frunzelor purtate peste văi 
e cântecul de nuntă dulce ştire 


se strânge rodul dulce şi spumos 
panerele se umplu de lumină clară 
Încearcă greieri fluierul de os 

şi nunta se revarsă peste tara 


furnica mea cu drag alergă încă 
să-mi fie viaţa dulce-n muşuroi 
să-mi fie casa fagurul din stâncă 

şi loc de împlinire pentru amândoi 


aşează toamne peste munţi coroane 

şi peste fruntea ta belşug de nestemate 
pe urme de cocori spre termele romane 
descântec dac din vremile uitate 

Vino acuş 


cuprinde noaptea tainic 
colinele şi codrii şi cetăţi 
şi trupul tău alunecă uşor 
în taina umbrei umbrelor 
răgaz divin curat coboară 
în sufletul de aur rumenit 
să-ţi fie dorul meu 

o plapumă uşoară 

peste comoara mea 

în vas de kimberlit 

şi tihna ta să ţină 

până-n zori 

şi până se lumină 

peste puisori 

mă duc şi eu 

acuş acuş 

în visul tău frumos 

să-mi fac culcuş 

Doamnă... 


Florile acestea târzii m-au fascinat de când mă ştiu. Nu-mi 
dau seama ce anume mă răscoleşte atât din culorile, dar mai 
ales din parfumul lor încărcat de atâta mister. Vine parcă de 
dincolo de lume, sau dintr-o altă lume a sufletului. 

Acum că te-am cunoscut, îmi dau seama că florile acestea 
care înnobileză toamnele noastre până-n iarnă, o replica 
tardivă a liliacului tău avatar, sunt semnul fiinţei tale. Când le 
privesc, când mă atinge parfumul lor, când le ating, parcă aş 
atinge nemărginirea gândului bun şi curat care picură din cerul 
de deasupra în lumea noastră, aici dedesubtul timpului şi al 
durerii. 

Acoperă-mă, doamnă, cu petalele tale de vis şi răşină stelară, 
să nu mi se facă frig în seara aceasta! 


Liliacul tău înflorit continuă să-şi păstreze corola de minuni 
a lumii peste capetele noastre încununate în lumina de sfârşit 
de noiembrie. Te iubesc pentru că am ales să te iubesc. 

caut mereu acest loc tihnit 
departe de lumea dezlantuita 
să-i spun Cuiva,iubita” 

era cândva aici o vatră 

aproape şi nişte pirostrii 

poate pentru că era mai cald afară 
şi era aici mai umbră 

poate că acum este mai frig în jur 
şi s-a făcut frig cam peste tot 

de aceea au fost înfiinţate 
sărbătorile de iarnă 

să ne mişcăm mai lejer 

pe lângă vatră prin casă 

pe lângă cei dragi 

şi atunci locul acesta 

să fi devenit poate inutil 

nu-mi place să cred 

mai vino pe aici, iubito, 

să mai vorbim 

despre ce faci şi despre ce desfaci 
sunt zilele mai scurte 

foarte scurte cele mai scurte 

vino noaptea atunci 

avem noapte din belsug 

este facuta anume noaptea 
pentru a sta imbratisati 

tacuti şi gânditori 

vorbeşte încet aici 

râde discret mai mult zâmbeşte 
vecinii dorm şi să nu le trezim 
amintirile neplăcute 

poate că visează la ceva frumos 
ceva pe care nu l-au avut niciodată 
ceva pe care şi l-au dorit 

să-i lăsăm să se bucure 
măcar în vis în visul lor 

noi putem visa cu ochii deschişi 
cu inimile aproape 

foarte aproape 

să ne auzim reciproc bătăile de aripi 
ale sufletului flămând 

după iubire niciodată destulă 
mai stai, iubito, 

dacă tre'să pleci 

vino înapoi când poţi 

cât poţi mai iute 

te aştept aici 

aşezat pe-o buturugă 
desprinsă din tufa ta de liliac 

i-or fi căzut frunzele 
dar i-a rămas măduva 
de acolo vor înflori 
curând buchetele 

de mireasă 

toate ale tale 

toate pentru tine 
vino aştept te aştept 
mai vino pe aici 

aici este un altfel de acasă 
deocamdată 

lubirea mea 


lubirea mea nu merge la parada 

şi nu-şi atârnă rufele-n balcon 

nu-şi cântă inima cântările pe stradă 
şi nici în bairamul din salon 


lubirea mea este adânc în mine 
săpată în pâraie de argint 


lubirea-i numai slovă rună 

nu ştie s-o citească orişicine 
când cerbii în poiană se adună 
sub liniştea pădurilor vecine 


lubirea mea vorbeşte pe soptite 
nu ştiu drumeţii vorba ei domoală 


în aurul durat peste ruine 
şi-n rapa ne-ntelesului alint 


lubirea mea e streaşină albastră 
întinsă peste prispa spre grădină 
nu trec străinii pe aleea noastră 
când te sărut adânc sub luna plină 


lubirea mea e candelă-n odaie 
lumină lină numai pentru tine 
peste ceaunul pus în vâlvătaie 
în vatra dacilor bătuţi de bine 


vecinii sunt cu trebi neisprăvite 
când capul îmi aplec la tine-n poală 


De-aceea trage storul dinspre stradă 
să-mi scot pantofii când ajung acasă 
dă focul lămpii mic să nu se vadă 
când te cuprind, iubita mea frumoasă 

lubirea mea 


lubirea mea este o sacră 
Tăblie scrijelită cu rune sidefii 
Lumina mea este sfinţită 

Şi călăuză unde vei dori 


Ai În păstrarea ta hrisovul 

Unde am însemnat o lacrimă de dor 
În taină aşezat ca şi chivotul 

Să nu-l atingă picurul din nor. 


Din ochii mei ca scoici albastre 
Curg perlele de dragul tău 

N-au nume, dar stă scris in astre 
Ca-s pure şi ferite sunt de rău 


Ascult în taină cântul tău, iubite, 
Citesc în taină slova ta 

Săracele-mi cuvinte sunt puţine 
Păstrează-n pieptul tău IUBIREA MEA. 

lubirea ta 


lubirea ta mi-e tânără fântână 

sunt vadra ta din ceasul însetat 

când mă scufund în trupul tău de zână 
sunt flacără străbună şi-s bărbat 


Când trec prin ghizdul tău se face bine 
şi stelele din cer în taină şuşotesc 

mi-e gândul înfăşat în strofe line 

în doinele din satul strămoşesc 

Lacrimi transformate 


Poate să plângă altcineva 

Cu lacrima mea. 

Mi-au fost grele şi fierbinţi. 
Erau perlele care îmi făceau 
rană adâncă 

Mi se putea citi în lacrimi. 
Însăşi soarele se oglindea 

în topita mea durere. 
Lacrima mea a sfredelit 

în pământul din care au crescut 
zâmbete. 

Pentru că l-am întâlnit 

pe el. 

El, nu contează cine, are grijă 
să-mi înflorească aceste zâmbete 
Şi are grijă ca perlele să stea 
acum în şirag la gâtul meu... 
Mărgele de perle adevărate 
Şi nu de lacrimi 

De aceea cred că acum, 
Poate altcineva să plângă 

cu lacrima mea. 

Am trecut pe drum pustiu 


Miroase-a liliac in Pireu 
in timp ce corabia 

se desprinde 

cu prora spre sud. 

De trei mii de ani cretanii 
isi canta dorul asteptand 
umina să-i măsoare. 
Culeg cioburi 

din gura deschisă larg 

a mării să ti le dărui 
Dovezi de necrezut 

ale anotimpului continuu 
iubita mea. 

Am trecut pe aici... 

e pustiu, mi-e dor, 

tu canti undeva 

de dragul meu poate, 

într-un tulnic făcut dintr-o scoică 
la Marea Egee. 

Vântul din seară 

poate îţi va aduce 

mirosul de liliac... 

poate o să găseşti o lacrimă de floare 
pe un colţ de stâncă. 

Să o culegi pentru mine 

să te gândeşti că mi-e dor 

să fiu mirosită 

precum floarea din Pireu. 

In goana trenului prin vad 
rămân în urmă plopii 

îmi lasă-n gură gustul fad 
sub aripe de dropii 


Foşti muguri au crescut stejar 
la mine-n bătătură 

din foşnetul premilenar 
frumoaso din trăsură 


Îți zboară părul peste ochi 

şi răsul tău învie 

cum trenul scoică de deochi 
alergă prin câmpie 


Un liliac stingher acum 
se-arată o clipită 

iar bufnița oprită-n drum 
se lasă adormită 


Tu laşi în urmă parfumat 
un şal albastru poate 

pe bidiviul înşeuat 

ce cântecu-mi străbate 

Muguri verzi ca o podoabă 
Aninati în crengi de brazi, 
Funda râului şopteşte 
Alergând spre vreun izlaz, 


Peste râu atârnă liber 
Înfrunzit un ciot de pom 
Şi pe câmp o barză grie 
Tacticos stă-ntr-un picior 


Adormită-n miez de ziuă 
Bufnița cea inteleapta 
Nemişcată ca o stană 
Întunericul aşteaptă 


Şi din trenul care fuge 
Printre munţi ori peste-un lac 
Mai zăresc prin crenge lunge 
Câte-un pom de liliac. 

Pentru tine 


Licărea o stea pe cer 

În colţul dinspre mine 

Eu zăboveam un pic stingher 
Prin strofele străine 


În sipet perle adunai 
În scoarţa de lumină 
În glas c-un pic de guturai 
Cântai peste grădină 


Dintr-un grăunte de nisip 
Îţi fac o lume-ntreaga 
Într-o petală de tulip 

Să ştii cât mi-eşti de dragă. 

Cum îţi spuneam, iubitul meu, 
La mine sărbătoarea 

A fost în suflet mai mereu 

Dar încercată cu răbdarea! 


Am înflorit în primăveri 
Dansând cu Echinoctiul 
Visând la ce mi-a fost permis 
Aşa cum a fost sortiul. 


Vara şi toamna am dansat 
La braţ cu anotimpul 

Şi vântul iernii de-a suflat 
Cu stele luminat-a drumul 


La alţii ochiul mai suportă 

O nesperată nălucire cruntă 
Eu n-am varat nici în pupilă 
O oarece avere mai măruntă 


Şi uite-aşa trec ani şi ani 

Visând că am tot casa plină 

Şi m-am rugat pentru duşmani 
Chiar pentru ziua ce-o să vină. 


Să dea la toţi cum dau şi ei 
Şi să le fie cum doresc la alţii 
Eu să zâmbesc de printre ei 
Şi să-mi aleg atentă fraţii. 

Poti fi 


Tu poți să fii lumină 

cât timp eşti lângă Soare 
şi-n dragoste divină 
rămâi biruitoare 


lar dacă lumea scade 
ca apa în pustiu 

tu poţi stârni cascade 
din fluviul Celui Viu 

Să fii atât cât poţi să fii lumină 
Şi să primeşti atât cât daruiesti 
Primind atâta mângâiere 

Doar câtă mângâiere dăruieşti 


lar dacă lumea ţi se pare crudă 
Ascultă în tăcere ca un fiu 
Numai aşa vei dobândi putere 
Să curgi MULŢI ANI 

Ca fluviul prin pustiu. 

Neliniste 


Nelinistea din mine 
Nu-i lucru de-mprumut 
Şi plânsul din rubine 
E cântecul meu mut 


Tăcerea din cuvinte 

Si taina din privire 

Nu-i blidul plin de linte 
Nici zvon de izbăvire 


Adâncul ce mă cheamă 
De dincolo de stele 

Din dragoste de mamă 
Şi zbor de rândunele 


În zori de zi m-adapă 
Din setea milenară 
Doar sânul tău, iubito, 
În ăst pritvor de vară 

Da-mi nelinistea din tine 
Si nu te voi lăsa să plângi 
Ori tulburarea zilei care 
S-o pun pe-altarele de rugi 


Da-mi neputinta cuvantarii 
Si lipsa strălucirii tale 
Dă-mi grija, voia şi enigma 
Şi supărări de suflet goale 


O să cobor în palmă stele 
Urcând cuvintele neterminate 
lar ele-or să ghicească multe 
Taine din gând nevinovate 


Te voi găsi în prag de ziuă 
Să îţi redau veacul din tine 
În piept cu o bătaie de lumină 
Sfintind cuvintele de bine. 

cu inima inflorita 
liliac tarziu 

si busuioc de vreme 
la peronul spre stele 
cu vulpile mici innodate 
cu iezii adunaţi 
printre crini 

la focul rabdarii 
încălzindu-mi 
gândul baltat 
fredonez uşor 
cântecul voalat 
asteptandu-Te 

să mă descopri 
numai Tu 


TulALil 


104 


A trecut iarna. 

A fost grea 

şi a îngheţat grădina plină 
cu florile iubirii. 

Dar florile au acolo 
Adânci 

Rădăcinile. 

Aşa că am venit să plantez 
o floare nouă 

Chiar dacă ştiu 

Că grădina 

Revine la viata 

O floare din sufletul meu 
Care să tind primăvara 

În toate anotimpurile. 

In parcul all seasons 

nu trece nimic 

si nu se intoarce nimic. 
Floarea de mai 

şi fulgul de zăpadă 
plutesc alături 
îmbrățişându-se 

din nou şi din nou 

în nemărginire. 

Peste creştetele noastre 
curcubeul 

nu începe şi nu se termină 
doar se arcuieste 

fără umbră 

şi fără contenire. 

E veşnică 

lubire! 

Sa nu frangi nicio inimă 
Poate-i opresti inflorirea 
Si vei aştepta degeaba 
Pe peronul astral 

La focul răbdării 

Te vor ocoli chiar 
Gândurile tale! 

Ce folos atunci 

Să te descopere 

EA? 

Cuhnia stelară 


Priveşti în jur şi crezi că nu se poate 
Să ai în suflet calm şi împlinire 

Când alţii umblă în genunchi şi coate 
Cu inima flămândă de iubire 


E vremea ta, iubito, să primeşti acasă 
Belşugul dragostei râvnită ani întregi 
Şi-n clipa ta de aur vremea cea rămasă 
lubirea neatinsă să poţi să înţelegi 


Misterul nu-i departe să fie înţeles 
lubirea ta senină era în aşteptare 
Când eu umblam străin prin Univers 
Tu ai deschis fereastra cuhniei stelare 


Şi mi-ai întins un ram bogat de liliac 
Şi m-ai adus în casă primitoare 

Să stăm de veghe noaptea în cerdac 
Să umplem ziua strofele cu soare. 


În cântecul cuminte geto-dac 

Potirul vremii 


Privesc în jur şi nu pot crede 
Că am o aură plină de pace 
Că simt lumina ce vine de la tine 
Că pentru mine plouă şi e soare 


Am adunat iubirea din potirul vremii 
Şi toată nu se-adună, cât e de la tine 
Nici toată lumea n-a-nchinat iubirii 

Cât vers ai închinat tu, pentru mine. 


Sufletul tău cuprinde Universul 

Ţi-ai scris iubirea printre stele, 

Mi-ai dărui pământul, dar şi cerul 

Şi toate sentimentele ce-ncap in ele. 


lar pentru tot ce ai tu pentru mine 
Eu iti ofer lacrima din izvoare 
Şi-un ram de liliac în înflorire 
O-mbratisare plină de candoare. 

Izvorul 


zvorul din mine adânc în pământ 
Îşi murmură cântul de dor neştiut 
Doar tu înţelegi eternu-i cuvânt 
etimp frământat în clepsidra de lut 
Auzi cum adie suflare stelară 

În clinchetul rănilor mele 

Şi-n aerul jertfei de seară 

Aduni nestemate din ele 

Când luna priveşte spre tine 

În ceasul când soarele moare 
Ma-nvalui în şoapte de bine 

Cu murmurul tău de izvoare 

În pulsul fântânilor pline 

Aud trupul tău cum se frânge 
Şi-n ropotul corzilor fine 

Aud cântul acela de sânge 

Ascultam cum sopteste izvorul 
Numai tu mai ştii a sopti aşa, 
Sa prinzi în cuvinte fuiorul... 
Un caier din lumina ta 


Auzem cum vântul adie 
Tu asculti...adierea mea 
Mai ştii cum iubirea să fie 
Aer curat, ca dragostea ta. 


Mă priveşti cum soarele ziua 
Îmi răsare lumina pe frunte 
Încălzeşti cu tandrete iubirea 
Îmi răsari lumini ne-avute. 


Te iubesc precum curge izvorul 
Te ador ca lumina solară 
Dăruieşte-mi adierea din dorul 
Luminii ce cu drag ne-nfăşoară. 

Alerg 


Prin vanturi aprige si ploi 
Alerg cuprins de-atata dor 
Prin al destinului suvoi 
Sa-mi aflu clipa de amor 


Si ud cum sunt de-atata plans 
Presar prin noapte urma grea 
Si cred c-aproape am invins 
Cand te cuprind cu mana mea 

Alerg prin ploaie si pe vant, 

Sa prind in mana curcubeie 
Mi-esti drag cât cer şi cât pământ 
Aş scrie chiar o epopee. 


În cumpăna din drumul vieţii, 
Arde lumina în candela sfinţită 
Alung din geană lacrima tristetii 
Mă simt cu dor, cu drag....iubita. 

Aud cantare 


Din trupul tau aud cantarea 
Trecută-ncet în gândurile mele 

Sub cerul toamnei ti se deschide floarea 
În licărul răşinilor secrete dintre stele 
În pulberi de sidef te-nvălui neştiută 
Pe dealurile țării mele de demult 

Din apele senine dorul tău de ciută 
Şi-adună valurile în tomnaticul tumult 
În patul tău de floare rumenită 

Mă voi simţi aproape de strămoşi 

La flacăra tihnită de sub plită 

Vom coace-ncet castane şi gogosi. 

Te-au rascolit 


Te-au rascolit culorile din floare 
Cu-al lor parfum misterios 
Nu şti cum de atât culoare 
În suflet ţi-a pătruns, însă duios. 


Mister de dincolo de lume sidefie 
Înnobileză toamna cu parfum curat 
Chiar dacă iarna cruntă va să vie, 
Tardiv, tot vei simţi parfum de liliac. 


Nici timpul, nici distanţa nu topeşte 
Ce picură din stea-n potir de floare, 

Şi nu ţi-e frig, nici trist, căci cu petale 
În vis, te-oi înveli, în fiecare seară. 

oglinda 

mi-e gandul 
dezvelit pana jos 

să te poţi vedea 
întreagă, iubito, 
când treci 

dinspre tufa de liliac 
spre zidul dac 

să mai aşezi 

corolă 

din templul soarelui 
în opreliştea 
furtunii din mine 

Se face lumina 
pe cărările verii 
cu atâta verdeață 
şi viata 

mă las găsită 
să fiu legănată 
de dorul tău 
tandru 

mă simi 

una cu tine 

in imbratisare. 

Mai trec din cand în când pe stradă 
sub un salcâm să te-ntâlnesc 

când nu e lume să ne vadă 

în dans fierbinte nebunesc 

lubirea mea 


vin pe strada noastră 
dar urmele tale 

nu le văd! 

Mi-e dor de iubirea 
de pe strada noastră. 
Mai treci pe aici iubire. 

Daca 


Daca trec rar 

prin aste porti 

ma opresc mai des 
la feresti 

să văd cum esti 


Când iti aud suflarea 
Ştiu ce ascunzi 

în suflet 

şi nu mai poți 
păstra până 

deseară ascuns 


Când mângâi 
visul tău 

din ochi 

mi se prelinge 
perla nevăzută 
zidită încet 

în străfundul 
sufletului meu 
năvălit de lumină. 

Daca simti cum plang 
In inima ta 

Si asculti cum curge 
Lacrima mea, 
Pregatesti 

Sacru loc 

Să-ţi răsară iubirea. 


De-mi auzi respiraţia 
Lângă tâmpla ta 

Şi miroşi părul meu 
De parfum liliac, 
Daruiesti 

Mangaieri 

Cu privire de astru. 


De atingi al meu vis 
Intr-un timp obosit 
Şi pământul ce-l calci 
E fericit, 

Nu te temi 

Să alergi 

În a mea căutare. 

Brumar 


Octombrie al meu 
nu rugineste niciodata 
frunzele lui galbene 
doar trec 

de la clocotul verii 
la tihna meritata 

a nopţilor lungi 
să-mi încapă 

toată iubirea 
umbrele lui cuptor 
nu mi-ar fi 

destule 


Tul4Lil 


122 


lubeşte-mă 

Într-un octombrie cald 

şi dă-mi seninul din privirea caldă 
Şi arde-mă la pieptul tău 

Cu drag 

Stinge-mi văpaia 

Cu mangdierea 

Tandra. 

De drag 


În treacăt prin cetate 

îmi mângâi liliacul 
cu-a gândului karate 
fereastra şi cerdacul. 


Şi versul tău mă-ndeamnă 
să scot din teacă spada 
şi-acum În prag de toamnă 


să tai bucăţi zăpada. 


De vei aprinde lumea 
să nu se-aprindă toată 
să mai rămână culmea 

pe care eşti brodată 


Să te ating pe buze 
cu-n strop de sărutare 
şi mii de buburuze 
prin inimă să-ţi zboare. 


Să-mi las pe pernă-ţi cornul 
de inorog în vise 

să-mi sufle vântul hornul 
cântărilor promise. 


Să nu mai plec mai bine 
la crâncenul război 

să fiu tot lângă tine 

să fim numai noi doi. 


TulALil 


A navalit lumina 

să-mi crească liliacul 
Ce l-ai plantat cât codrii 
Chiar sub cetatea mea 


Voi aşeza în versuri 
Liliachii cuvinte 

Le-oi insira la pieptu-mi 
Pentru privirea ta 


Mă va cuprinde dorul 
De tandra-mbratisare 
Si voi aprinde lumea 
În căutarea ta 


Nu-mi va ajunge poate 
Decât a ta privire 

voi fi sătulă numai 

la sărutarea ta 


Parfumul de iubire 

Ce sta la mine-n pernă 
Liliachie vise 

Mă vor imbratisa 


În dava mea cuminte 
voi aştepta solie 
Pentru a ta venire 
sau la chemarea ta. 

Vânt din leagănul zorilor 
mai treci odată prin cerdac 
unde-si face Mândra veacul 
spunei că eu fac ce fac 

în acord cu liliacul 

iar de-i cale tot pustie 
spune-i să m-astepte-n prag 
numai liliacul ştie 

cât mi-e visul ei de drag. 
Mi-oi grăbi paşii de seară 
colo-n poarta stelelor 

să-mi trec dorul peste ţară 
colo-n vale la izvor 

s-o cuprind de subtioara 

şi s-o duc pe deal la stână 
s-o-ntind pe-un covor de lână 
să-i dau dorul fără frâu 

până s-o făce târziu. 

lubitului meu 


Vant de dimineata 

Spune-i iubitului meu 

De jalea si tristetea mea 

Să nu creadă 

Că mangdierea ta îmi ajunge. 
În lipsa liliacului, 
Privighetoarea cântă 

O tânguială amară. 

Sunt bolnavă şi sufăr 

Din cauza tristetii 

Căci n-am găsit leac 
Durerii depărtării. 

Soarta tiranică şi potrivnică 


Mă face să-mi întorc 

Umilul chip spre Dumnezeu 
Să-l rog, 

Să nu ne mai ţină prea mult 
Asa departe. 

Vantule, tu ştii 

Că la plecarea lui 

Tot mai aproape 

Era de mine 

Şi doarme pe braţele 
Visului meu de seară. 
Spune-i că iubita lui 

A scris această 

Epistolă. 


Lil4Tul 


Unde treci? 


Unde treci, iubito, asa grabita? 
Ecoul glasului meu 

nu este in partea aceea, 

este în această parte. 

Aici tresar dantelele albe ale liliacului, 
chiar aici langa mine. 

Hai să le numărăm împreună. 

Ai grijă cum calci prin iarbă 

să nu striveşti trandafirii sălbatici 
care se uită la tine 

exact aşa cum te privesc eu. 

Cu drag, cu mult drag. 

Vântul proptit cu umărul 

în speteaza norilor 

îi va rostogoli cumva până deseară 
să facă loc visului 

în care dormim 

de-a curmezişul parfumului 

de piersică de anul acesta. 


Tul4Lil 


128 


Trec prin ceata vremii 
Mergand dupa ecoul 
Glasului tau. 

Linistea atipita 

Mişcă clepsidra încrustată-n timp 
Tresar dantele albe-n liliac 
Împrăştiind arome 
Fuiorul amiezii 

Toarce razele soarelui 
Depănând ghemul 

Firelor de iarbă 

Strivite sub talpa ta, 

Ce mă caută în roua dimineţii. 
Niciun timp 

Nu mă ştie privi 

Aşa ca tine... 

Vântul şi-a proptit umărul 
În firida norilor 
Îngenatele pleoape 

Şi gustul 

De piersică nouă 

Caută proaspăt vis 

De iubire cu tine. 


Lil4Tul 


129 


De dor 


De atata dor 
cuibărit stingher 
în colivia mea târzie 
de alabastru 

îmi zvacnesc 
rănile vechi 
sterile râpe 
nealinate 
nealiniate 
neîmbumbate 
îmi rodeşte 
sângele viu 
peste zimtii 
crenelurilor 
redute străine 
pietre amare 
presarate rar 
peste pământul 
sufletului meu 
macii mei de toamnă 
se înfioară 

de atâta dor 

Cu-atata dor am colindat albastrul 
M-ai căutat în fiecare mac 

Şi ai ales pentru noi doi astrul, 
Presărând lumina ca un mag 


Ai străbatut o lume pentru mine 

Şi ai cules pe drum buchetele de foc 
Cu flori şi cu iubire caldă-n tine 

Ai fi mutat un munte de pe loc. 


lar din suprema limpede lumină, 

Ce te-a purtat tot căutând iubirea mea, 
Ca în a stelelor pulbere fină 

Trăieşti doar arătându-mi dragostea 


Desprins din colivia ta târzie, 
Mirat de-atât fior ne-mai-trăit, 
Te-nvălui în visarea cea mai vie, 
Şi în iubirea ce ne-anvăluit. 

In cuvinte 


În cuvinte tălmăcite 
În rostire cald brodite 
Doar în fire de iubire 
Pentru mine pregătite 


Vii din roua dimineţii 
Şi din razele-nămiezii 
Din culcuşurile ierbii 
Taina clipa înserării 


Împleteşti divin iubirea 
Miilor de nopţi celeste 

Te confund cu plasmuirea 
Din iubirile terestre 


Dar cuvântul nu ajunge 
Spre a spune că simtirea 
Este foc şi ea atinge 
Tandru, ca un cânt, iubirea 

Las’sa vezi ce va mai fi 
De acum nu poţi să ştii 
Ce iubire 

Vei trăi 

vino numai în cerdac 
unde flori de liliac 

te aşteaptă 

cu iubire 

fără pic de amăgire 
şi-ai să zici 

plin de uimire 
Doamne! 

Cât-a-mai iubire 
ce-am dorit 

şi am visat 

să iubesc a meritat! 

Frumoasa mea din visuri de departe 
Ai răsărit lumină peste drum în noapte 
De dorul tău nimic nu mă desparte 
Te chem suav şi te rostesc în şoapte 
Eşti steaua mea în ceas de înserare 
Când te privesc aprind Calea Lactee 
Ma-nalt în cer şi mă cufund în mare 
La braţul tău de dragul tău, femeie, 
Mi-e lacrima cristal de voie bună 
Coroana mea şi sceptru de domnie 
Cântări de drag de jur în jur îmi sună 
Şi mă topesc uşor de-atâta bucurie 

Acum ştiu că sunt frumoasă pentru tine 
Şi pentru tine ca şi zorile am răsărit 

Mai ştiu că gândul tău e doar la mine 
Vânt şi furtună pentru tine am stârnit 


Mai ştiu că sunt lumina stelei ce clipeşte 
Tot universul e cuprins în palma ta, 

Eşti omul ce iubirea mea doreşte 
De-aceea ştiu că sunt frumoasa ta. 


Si-ti curge lacrima numai iubire 

De dragul meu doar, curge ea, 

Mai ştiu că sufletul mi-e plin de tine 
Eu sunt iubirea şi comoara ta. 

De unde vii? 


De departe vii iubire 
În ecou de dulce ştire 


Om fi piatră şi pământ 
Precum fluturii în vânt 


Dintre oamenii tăi dragi 
Din poienile cu fragi 

Vii din focul secular 
Veşnic licăr pe altar 

Vii din soarele de sus 

Ca pecete mi te-am pus 
Uite ici pe inimioară 

În dureri să nu mai doară 
Taina ta e mir ceresc 
Doamne, cât de multi greşesc 
Trăind seci nepăsători 
Lângă lada de comori 
Prin pădurile virgine 
Rămâi Zână lângă mine 
Şi-o să-ţi fie tare bine 
Vom sta jos lângă izvoare 
Buna mea privighetoare 
Si-om cânta imbratisati 
Printre brazi surori si frati 
Om fi iarbă om fi vant 


Vom pluti peste câmpie 

Ca doi fulgi de păpădie 

Cu mestecenii cei tineri 

De sâmbătă până vineri 

Cu mestecenii cei goi 

De vineri şi până joi 

Fluier, fluieraş de soc 

Tu să canti şi eu să joc 

De dragoste şi noroc 

Şi din fluier de alun 

Să-ţi cânt cântecul străbun 
Vers de dor şi libertate 

Cu mandruta spate-n spate 
Şi prin brazdele în rouă 

Să trăim viata nouă 

Cum nicicând nu te-ai gândit 
În cerdacul prăpădit 
Plasmuit in gangurit. 

Lacrima ta nu va mai curge 
Căci am trimis la tine curcubeul 
Inima ta nu se mai frânge 
lubirea mea ţi-a luat tot greul 


N-o să mai ai pustiu în suflet 
N-o să alergi în goană după vânt 
Căci eu exist aici şi cuget 

Să te inalt din suflet în cuvânt 


Chiar sute de-or cădea la dreapta 
şi alţii tot atât la dreapta ta 
Priveste-n fata înspre mine 

Iti dăruiesc din suflet dragostea. 

Bis pentru Mirada 


Erai in visul meu curat 

Si te-ai născut abia acum 
Precum izvorul nesecat 

Sa îmi deschizi iubirii drum 


Erai de mult în ochiul meu 
O lacrimă de pătimire 
În ritmul inimii mereu 
Bătea un puls de împlinire. 


Erai lumina dinspre mal 
În barca mea peste talaz 
Să-mi tind vaslele sub mal 
In cugetul mereu viteaz 


Acum sirenă de la proră 
Înmiresmată-n mir de nard 
Intinde-ti palmele o oră 

Să-mi stingi obrajii care-mi ard. 

Îmi caut fericirea 

În lacrima de dor 

De dragul tău iubirea 
E lină pasăre în zbor 


Şi trece timpul neoprit 

În zbor de nemurire 

Din sufletul nemărginit 
Topeşte-mă într-o sclipire 


Te port curat in ochii mei 
Cum marea poartă valul 
Te oglindeşti curat în ei 

A vieţii mele eşti limanul. 

se face lumea nouă 

ca dimineaţa după ploaie 
în inima mea 

răsare luna 

ca mierea de toamnă 
între bolovanii sânilor tăi 
îmi înfloreşte crinul 
sălbatic năzdrăvan 

între petalele 
trandafiraşului tău parfumat 
şi ne dăm de-a dura 

până departe 

de lumea dezlantuita 

nu ştie nimeni 

câtă bucurie 

clocoteşte senină 

la lumina ochilor tăi 

Dar...barbatul nu trebuie să uite 
că flacăra aprinsă trebuie întreţinută. 
Mie mi-e dor, tare dor de dragostea mea 
ce cântă şi scrie, 
de atingeri, 
de sărut. 
Şi mă simt pustie, 
mă doare şi firul părului 
la gândul că iubirea mea 
se va ascunde în cotloane mucegăite şi întunecoase. 
Şi mă pierd în lacrimi....de dor. 

M-ai întrebat, iubito, DA sau NU? 


Unde este cerul albastru? Mai este sau nu mai este cerul 
albastru? Spune-mi da sau nu! 

Unde sunt stelele? Eu nu le mai văd. Mai sunt galaxii şi sori 
sau s-au îngropat toate într-o gaură neagră? 

„Spune-mi da sau nu!” Asa ma întrebai. 

Eu îţi răspund: 

Cerul albastru este la fel de albastru, doar că este dincolo 
de nori. Tu vezi norii, numai norii, uită-te dincolo, te uiţi prea 
aproape. Crede că dincolo este nemărginirea albastră la fel de 
albastră ca întotdeauna. Acum nevăzută întinderea albastră dar 
nestrămutată în acelaşi timp. Soarele ziua şi stele noaptea sunt 
la locul lor. Aşteaptă doar să treacă nebuloasa din faţa lor. 

Când se freamătă fregata printre valuri cât casa, şi când 
vântul spulberă spuma de pe crestele de apă furioasă, este 
greu să spui dacă eşti jos sau sus. Când spui jos eşti aruncat în 
sus şi când spui sunt sus, te prabusesti în haul dedesubt. Atunci 
ce mai este da sau nu? 

Între da şi nu este un spaţiu larg al frământării şi furtunilor. 
Lasă-mă să ajung cu picioarele pe pământ şi atunci va fi mai 
simplu de răspuns întrebărilor simple. Când totul e tulbure în 
jur, lucrurile nu mai sunt clare. 

Între amintiri şi speranţe este viscolul, ceața şi eclipsa de 
lună plină. Dar luna rămâne întreagă chiar şi la eclipsa totală. 

Şi tu mă întrebi, iubito: DA sau NU? 

Răspunsul este tu eşti da şi eu nu sunt nu. 

Tine minte 2 de DA! 

lubirea nu-i de-o clipă, două 
Când am nestăvilite vreri 

Dar stau la geam, şi-afară plouă 
lar casa mea e plină de tăceri. 


Am ochi pierduţi în lumea toată 
În care-aş vrea mereu să stai, 
lubirea mea precum mătasea 
Paradoxal mi-o iei, mi-o dai. 


Şi pâinea este iar amară 
În candelă... mai am ulei 
lar inima o să mă doară 
Căci am nestăvilite vreri. 

Se aude 


Se aude zvon prin ponoare. 

Urcă mioarele la munte. 

Mi-e coliba sus pe dealul dalb. 

Sufletul meu urcă de mii de ani 

pe aceleaşi cărări ale neamului. 

Te aştept acolo pe terasa a şaptea 

să ne infratim din nou sub bradul de mărturie, 
să nu ne pese de ploi, să nu fugim de soare. 
Zvon prin ponoare. 

Urcă iarăşi mioarele la munte. 

Vino cu ele, iubito! 

Îţi voi deosebi râsul dintre glasurile talangilor. 
Vino printre trandafirii din Saron 

să vedem dacă nu cumva 

a înmugurit via 

mai devreme anul acesta. 

Cântarea Cântărilor te aşteaptă 

să vii aici pe plaiul templelor solare. 

Îmi deschid deja braţele să te prind, 

să te cuprind. 

Vino! 


Tul4Lil 


144 


N-am auzit 


N-am auzit cantecul tulnicului 
nici chemarea lui pe cărările neamului 
doar vuietul vântului 

prin crengile bradului 

şi am auzit cântarea 

din templul soarelui 

M-a asurzit durerea 

Şi lacrima mi-a acoperit vederea 
Vino de-mi spală obrazul 

cu sărutarea iubirii 

Să mă trezesc 

din buimăceală. 


Aproape am uitat cum este când te 
cuprind în braţe şi ma încap între petalele 
trandafirului tău aşteptător. 

„O Sa te plouă pe aripi”, spuneai 
Îţi spuneam:,,Nu-i nimic, Lorelei” 
O să mă culc lângă inima ta 

în leagănul ce-atârnă de stea 

să fiu apărat de ploi în cerdac 
înfăşurat în flori de liliac 

zbicit şi curat să mă pui lângă san 
cu arome de mere şi fân 

Să-ţi umplu de cântec odaia 

ca pâinea dospită copaia 
Cuptor de lumină şi dor 

ca apa sfinţită-n ulcior 

Nu mă mai plouă pe aripi acum 
că norii s-au dus de pe drum 

Cu flori din măritul castan 

îţi umplu culcuş înc-un an. 

Îmi tresaltă inima 
Când îmi scrii 
Sufletul mi se face 
Difuz ca lumina 
Strălucitoare, 


De aceea 

Pretuiesc 

Si divinizez 
Cuvantul 

De aceea imi place 


Orbitoare, Spectacolul vieții 
Calda,  Fiece clipă 
Călăuzitoare  Dăruită mie 
Plutesc Este lumea unică 
Şizâmbesc Pentru mine. 
Îmbrăţişarea 
mi-o trimiti 
în versuri 
iar eu simt 
cum iti bate inima 
şi mă strigă pe nume. 

Spectacolul vieţii continuă, doar că noi stăm uneori cu 
spatele la scenă. Când căutăm din ochi un loc pentru noi 
printre actori, nu se poate să nu ne găsim rolul. Nu vorbim toţi 
odată, de aceea şi tăcerea face parte din sărbătoare. 

Aici ai clipele mele dăruite, bucură-te, savurează-mă, bagă- 
mă la sânul tău proaspăt neatins. 


Ploua peste ruine sfinte 
cu flori de liliac 

şi lacrimă fierbinte. 

Eu nu eram. 

Tu nu erai. 

Bătea ploaia în geam 
Cu lacrimă din Rai. 
“Nu-i bai”- ziceai. 

În zilele ce vin 

Va fi un ceas divin! 

Am o poveste chiar străveche 
Despre un ram de liliac 

Şi despre soarele din tinda vremii 
Ce luminează drumul celui drag. 


Găseşte-mă după parfum, iubire 
Povestea mea e tot mai nouă 
Şi de eşti orb vezi roua în sclipire, 
Simtind că pentru tine plouă. 


Şi surd de eşti, vei auzi bătaia 
Din pieptul meu, a nemurire 

Să tacă Zeii! Dragostea vorbeşte 
Despre tandrete şi iubire. 

nu sunt nici orb, nici surd, ci doar mai scurt de vreme 
m-oi pravali spre tine în curând 

De-acea „mâine dimineaţă” m-am temut mereu 
Gândul că sclipirea nu mai e ce vreu 

Şi de ceața deasă ce pare parfum 

Ca o legănare fără niciun drum 


Când scrâşneşte poarta la plecarea ta 
Şi se vede umbra lungă, viorea 

Ochii mei scrutează, vrerile-s dureri 
Am rămas cu clipa stinsă...cea de ieri. 

Sa nu te-ndoi 


Sa nu te-ndoi, iubito, 

de focul ce ma tine 
Acelaşi jar mă arde 

doar timpul e aiurea 

În luna care vine 

voi fi prin preajma ta 

să-ți dovedesc 

că nu ai de ce să te temi 
Iti înţeleg durerea 

dar mâna mi-e prea scurtă 
şi pasul nu-mi ajunge încă 
până lângă tine 

Luna care vine 


nu-i departe 
Va fi bine! 

Ne-am pierdut in codrii falnici 
Lângă susur de pâraie 

Ce sub brazii cei cucernici 
Repezi curg, totuşi agale. 


Umbra noastră pe cărare 
Alintată e de soare 
Codrul cu miros de cetini 
Se leagănă a mirare. 


Tu mă prinzi de subtioara 
Ştiu că nu eşti doar o umbră 
Şi tot trupul se-nfioară 

Cu sărutul de pe gură. 

În munţii Orăştiei 

freamătă frunza de anul acesta 
încă neatinsă de umbra 
sufletelor noastre pereche 


poate îţi faci timp să consemnăm 
ploaia de vara trecută 

să nu ni se uite 

potecile înaintaşilor 

lubire tn tacere 


Ma cuprinzi timid şi în tăcere 
Ochii tai vorbesc, buzele tac 
Si îmi pari o blândă mângâiere 
Cu absenţa vorbelor mă impac. 


Mă atingi ca foşnetul de frunze 
Ca şi toamna ce mi-o laşi pe ram, 
Răsuflarea caldă-a unor buze 

Şi respir cât încă te mai am. 


Şi pierduţi în reverii tactile 
Suntem ca la început de timp, 
Mâna mea te-atinge în neştire, 
Gura ta mă face anotimp. 


De-aş putea aprinde amintirea 
Şi să-mi fie jarul mai cuminte 
N-aş mai spune ce este iubirea 
N-ar mai fi nevoie de cuvinte. 

reverii tactile 
gura ta mă face anotimp 
jarul mai cuminte 


adevărate metafore, apreciez! 

Rămâi la mine... cuvânt vindecător 
Alungă promisiunile golaşe 

Voi reclădi în taină şi cu dor 

Duhuri sfărâmate, glasuri pătimaşe. 


Te sărut pe suflet, renunţ la bătrâneţe 
Pentru clipa care-ndestulează 
Răsăritu-i ceasul de binete 

Ochii tăi ce timpul pendulează. 


Cu busuioc sfinti-voi darnicia 
Verde crud ce imi atinge talpa 
În drumul mai agale şi mai greu 
Ca lacrima ce udă tainic toamna 


ăscocitoare de săruturi 

Pe drumuri prăvălişe de iubire 
Îmi arde trupu-n macii alegorici 
Cutremurată de atâta simtire. 


Tagore amuti-va în poeme 

„Ca pasărea ce şi-a pierdut cdrarea” 
Primeşte-mi cântecul în ode 
lubirea mea să-ţi fie vindecarea. 

rămâne numai ceea ce este netrecător, restul se duce 
macii alegorici??? 
spui frumos, frumos!!! 


cuvintele petale câte două 

în potrivire ambră şi nectar 
să poarte zvon de lume nouă 
la porţile luminii dinspre har 


cu roua dimineţii în suvite ude 
cu soarele de-amiază în pometi 
mi-s gândurile caravane nude 
şi inima cărare şi drumeti 


să împletim, iubito, ştime albe 

pe prispa bucuriei spre dumbravă 
să le-aşezăm pe sânii tăi în salbe 
în taina ne-nteleasa pentru davă 
şi tot aşa cuvintele să-mi sune 
refren de dor şi cântece în slavă 
venite-n şir din vremile străbune 
în veşnicia dulce şi suavă 

Renastere 


Ti-am reclădit prăbuşirea 
Învelind-o cu dragoste, 
piatră peste piatră. 

Vei recunoaşte oare 
templul zidit în care vii 
din când în când 

ca într-o duminică? 
timpul va urca si el grăbit pe ziduri 
ca o grădină cu flori 
şi-atâta culoare te va ispiti 
să mă afli să mă știi 
femeie... 

răscruce de suflet. 

Chipul tău cere 
mângâierea mâinilor mele 
aspre de zidire, 

ochii tăi cer 

culoarea iubirii verde 
neştearsă de timp, de anotimp. 
Cu iubire 

voi ţine pe loc 

timpul. 

Leacul renaşterii. 

Leacul renasterii, Zici? 


Timpul priponit nu se opreste, 
în ciuda aparentei zăbave. 
Continuă să se invarta în cerc 
Şi suie spre cer în spirală. 
Priponul se alungeşte spre stele 
transformându-se în axis mundi 
Mâinile tale, Da. 

Ar putea desteleni seva 
tulpinilor de bamboo. 

Câţiva centrimetri azi 

Mai mulţi săptămâna care vine 
Mi-ar înflori lotusul 

peste ape tulburi 

străbătute de mâinile tale 
aspre de mortare. 

Cu stiletul sprintenit 

de căldura sânilor aplecati 
peste fântâna buzelor 

aş putea spinteca 

coaja uscată a gliei 

neplouată de luni de zile. 

Aşa da, Renastere! 

În cuvinte tălmăcite 
În rostire cald brodite 
Doar în fire de iubire 
Pentru mine pregătite 


Vii din roua dimineţii 
Şi din razele 'nămiezii 
Din culcuşurile ierbii 
Taină clipa înserării 


Împleteşti divin iubirea 
Miilor de nopţi celeste 

Te confund cu plasmuirea 
Din iubirile terestre. 


Dar cuvântul nu ajunge 
Spre a spune că simtirea 
Este foc şi ea atinge 
Tandru, ca un cânt, iubirea. 

lubito 


Caut mereu imagini şi simboluri care să sugereze şi să exprime 
ceea ce simt pentru tine. Liliacul este alegerea ta, pe care nu 
numai că o adopt, dar o investesc cu semnificaţii şi noi puteri 
de arătare a frumuseţii sufletului. Frumuseţea sufletului tău care 
se dăruie, frumuseţea sufletului meu îmbogăţit de oferta plină 
de generozitate a inimii tale sunt deplin ilustrate de bogăția 
proaspătă şi inconfundabilă a inflorescentelor abundente ale 
liliacului, fie că este cel mov-liliachiu, fie că este cel alb ca laptele, 
ca spuma preacurată a vâltorii din pârâu, unde se pitrocesc 
aşternuturile şi rufele întru luminare şi primenire. 

Liliac încărcat de floare este imaginea care te pune în 
dificultate, neştiind dacă este mai bine să laşi florile la locul lor 
să se împlinească şi apoi să treacă, sau să le iei acasă pentru a 
împropspăta interiorul camerei în cuprinsul sufletului atins de 
liniştea ancestrală a buchetului suficient în fiecare fir şi în fiecare 
ramură culeasă. Pentru că se supune cules, strângerii florilor, iar 
ele devin un fel de roade prin binele pe care ni-l fac. 

În fata arborescentei tale de liliac mă plec sfielnic şi cutezător 
să-ţi strâng cu dragoste fierbinte cele două flori deplin înflorite 
la pieptul meu. Le adun uşor cu mâinile amândouă, cu grijă şi 
pasiune, spre inima mea, să nu le fac vreun rău, să nule stric forma 
incisivă şi atrăgătoare, poate prea atrăgătoare. Liliacul tău, al meu, 
dăruit de tine, va fi veşnic înflorit, chiar şi când i se va trece floarea. 

În inima mea, florile sufletului tău vor rămâne veşnic proaspăt 
înflorite, crocantă imagine a ceea ce eşti, perenă constelație de 
semne a ceea ce sunt, datorită venirii tale în viata mea. lubita 
tufă de liliac cu multe flori de dragoste şi gânduri bune, fie 
binecuvântată venirea ta! 

lubitule 


Voluptoasa trăire a sufletului tău şi curată. Ti-am dăruit florile 
liliacului meu care îşi trage seva din dragostea Supremă. Asa 
am fost creată din pântecele mamei mele. Să port iubirea şi să-i 
culeagă florile cel ce ştie să se apropie de parfumul iubirii emanat. 

Dragostea mea este curată pentru tine pentru că a fost bătută 
cu maiul iubirii pe piatra luminii peste care curge Izvorul Dorului. 
Am aşezat-o la soare lângă tulpinile crude ale liliacului şi-am 
înflorit să te bucuri de parfum. 

Îmbrăţişarea ta e caldă şi poţi să înţelegi, că mă las purtată 
în realitatea acestui vis cu toata încrederea. Ce altceva pot să 
simt dacă nu dragoste şi dorinţă. Ce pot să-ţi dăruiesc dacă nu 
sărutările mele sincere pe pieptul tău, acolo unde încolăcită în 
dragoste şi împletită în împlinire, este raiul sufletului meu. 

Altfel şi mereu cum mă iubeşti, aşa altfel şi mereu mă dăruiesc, 
să-ți adâncesc trăirea, să-ți aduc bucuria. Puţine cuvinte am 
pentru simtirea mea. Si sărace. 

lubito 


Îmi făceam rondul pe dimineaţă în jurul lacului şi o mulţime 
de gânduri frumoase îmi umpleau sufletul. Toate izvorau din tine 
care eşti aici în adâncul inimii mele. Ce ai tu altfel decât alte femei? 
Este capacitatea ta aleasă şi liberă de a te bucura de ceea ce pot 
face pentru tine. Eşti ca o fântână arteziană, plină de bucurie şi 
lumină. Şi îmi umpleai sufletul în lumina calmă şi senină a soarelui 
de dimineaţă în parcul aproape pustiu. Erai constelația mea de 
bucurii. Foc de artificii se revărsa din sufletul meu. 

Vulcan de încântare izbucnise peste ghizdul fântânii mele 
de dor. Am format numărul tău să-ţi spun cât de mult te iubesc, 
dar abia am apucat să te salut şi conversaţia s-a întrerupt. Am 
rămas cu ochii în soare. Când m-am uitat la telefon se descărcase 
bateria. Fu continuam să-ţi spun câte-n lună şi în stele, dar nimic 
nu ajungea până la tine. 

Încerc să-mi imaginez cât de dezamăgită erai. Sper că te-ai 
gândit că mă abandonase bateria. Dar eu continuam în gând 
cântecul meu de dimineaţă alături cu păsările din parc care îşi 
declamau bucuria de a fi şi dragostea de viaţă, unele altora. 

O constelație de minuni ale lumii, o corolă de frumuseți 
perene roiau în sufletul meu atins de unda înviorătoare a iubirii 
tale. Constalatie de cântări de dragoste. Te iubesc..e iubesc... 
iubesc...ubesc...besc...esc...sc..C... 


Te iubesc continuu, Te iubesc frumos, 

Te iubesc domol, Te iubesc adânc, 

Te iubesc cuminte, Te iubesc sălbatic, 

Te iubesc mereu, Te iubesc altfel, 

Te iubesc cu zel, Te iubesc fidel... 

Dragule 


Eu nu pot fi dezamagita de tine deoarece intelegerea mea 
trece de limite. 

Ce am eu altfel decat alte femei? 

Am dragoste împletită cu dăruire şi suflet. 

Înţeleg ce însemnă să-ţi mângâie sufletul cineva şi sunt asa 
deoarece eu aşa îmi doresc să primesc, atunci, bineînţeles, aşa 
trebuie să dăruiesc. Şi dacă am înţeles porunca sfântă de a-mi iubi 
aproapele ca pe mine însămi, nici nu pot trăi altfel. 

O cunoştinţă pe care am ajutat-o, m-a întrebat cum de vreau 
să fac lucrurile aşa pur şi simplu fără să cer ceva în schimb? 

Ceva în schimb primesc de Sus; de la oameni nu prea, ori 
primesc de la cei cărora nu le-am oferit nimic vreodată. Samariteni. 

Mulţumesc pentru că în lumina sufletului tău mă vezi ca o 
fântână, sunt bucuria ta, vreau şi îmi doresc să fiu şi mai mult 
pentru tine. 

Tu meriti toată dragostea lumii pentru că ai atâta bun simţ în 
tot ce faci, ai mult tact, ai o blandete care nu multi oameni o au. 
Mi-am dorit mereu să mă iubească un astfel de om. Restul sunt 
cuvinte. Mi-e dor de-o îmbrăţişare de-a ta, mi-e dor să-mi simt 
obrajii mângâiaţi de palmele tale tandre. 

Buna dimineata, lubita! 


Eşti o fată foarte bună şi intelegatoare! Ai aşteptat cuminte si 
liniştită să mă întorc aici pentru a-ţi da un semn de viaţă. Te-am 
purtat în suflet mereu. M-am gândit tot timpul la tine în toată 
această perioadă cât nu am putut scrie. Te port în suflet continuu. 
Faci parte din mine. Mă insotesti în cele mai mari momente de 
bucurie, în cele mai sfinte momente de slujire, în cele mai grele 
momente de încercare. Te voi purta în mine mereu. 

Prezenţa ta în mine îmi face aşa de bine. Îmi dai o bucurie pe 
care nu o ştie nimeni. Îmi dai o linişte pe care nu o are nimeni. Îmi 
dai o putere pe care nu mi-o dă nimeni. Îţi multumesc pentru că 
exişti. Mă bucur pentru venirea ta în viata mea. Te-am aşteptat de 
mult şi îţi mulțumesc de venire. Acum nu te mai aştept ci doar ma 
bucur să te am şi să te păstrez. 

Fii binecuvântată, lubito! 

Să ai multă pace! 

Te iubesc! 


TulALil 


166 


Domnul meu 


Care este menirea mea ca femeie, dacă nu aceea de a te 
sprijini şi de a te înțelege? Vreau să mă port ca o cunună, să mă 
porţi într-un fel pe fruntea ta plină de înţelepciune şi vreau să iti 
fac pe plac aşa cum meriti, pentru că, griji, ai destule. 

La ce mi-ar folosi râzvrătirea sau fandoseala şi la ce bun ar 
fi nemulţumirea dacă nu aş înţelege şi nu mi-aş da seama că 
gândul tău este la mine, că mă simt bină să fiu purtată în sufletul 
tău şi că pot să-ţi ofer puţină linişte pentru greul pe care zici că îl 
ai În viaţa ta? 

-am luptat mereu cu răbdarea şi am învăţat să rabd lucruri 
atât de grele şi atât de la distanţă venite, încât, nu mai eo problemă 
să înţeleg şi să învăţ puţină răbdare şi alături de tine. 

Dacă ai nevoie de răbdarea mea, voi avea răbdare. Şi când vei 
socoti de cuviință că este momentul ca răbdarea să se termine, 
eu tot aici voi fi. Adică nu. Sunt acolo în sufletul tău dacă ai zis că 
mă porţi în el. 

Şi dacă tot veni vorba de răbdare, nu cunosc un om să fi fost 
mai mult încercat de răbdare decât tine. 

Dar pot să spun că mi-e dor de tine, pot să spun că gândul 
meu e la tine, iar cu tine şi inima mea este acolo unde îmi este 
comoara. Ai necondiţionat dragostea mea. 

De dor 


De atâta dor 
cuibărit stingher 
în colivia mea târzie 
de alabastru 

îmi zvâcnesc 
rănile vechi 
sterile râpe 
nealinate 
nealiniate 
neîmbumbate 
îmi rodeşte 
sângele viu 
peste zimtii 
crenelurilor 
redutei străine 
pietre amare 
presărate rar 
peste pământul 
sufletului meu 
macii mei de toamnă 
se înfioară 

de atâta dor 

Las'să vezi ce va mai fi. 
De acum nu poţi să ştii 
Ce iubire vei trăi 

vino numai în cerdac 
unde flori de liliac 

te aşteaptă cu iubire 

fără pic de amăgire 

şi-ai să zici plin de uimire 
Doamne! Cât-a-mai iubire 
ce-am dorit şi am visat 
Da, iubire! 

Dar ai meritat! 


Voi pregăti un pat roz ca iubirea mea pentru tine, te voi 
primi cu dragostea cea mai curată şi cea mai aprinsă aşa cum 
merită un bărbat ca tine.Tu eşti bărbatul ce se va bucura de 
iubirea mea şi mă dăruiesc tie cu trup şi suflet. 

Vreau să te fac să te simţi aşa cum îţi doreşti şi vreau să te 
bucuri de mine cum îţi place. Te aştept iubire cum aşteaptă 
iarba roua dimineţii şi sufletul meu se va bucura de dragostea 
ta căci ştiu cât mă doreşti. 

Pe strada ta 


Pe aleea daliilor 
macii adunaţi astăzi 
in roua dimineţii 
vor picura lacrima 
de purpură 

peste buzele tale 
catifea de levant 
petalele de jar 

se vor aşeza 
peste aşternutul 
scăldat în lavandă 
din poenile 
dorului tainic 
poveste lină 

fără gropi 

şi fără parapet 
dealuri domoale 
coline proaspete 
iarbă de mătase 
peste marginile 
rotunde ale fiinţei 
pocal fecund 


creuzetul de lut 

al luminii solare 
răsfrângere cuminte 
în sufletul tău 

de mireasă 

în alb perpetuu 
ştire vibrantă 

de bine curat 
împletit în trei 

sau patru 

borangic albastru 
in subțire 

bumbac străveziu 
cânepa fină 

a şalului tău 

de sânzâiană 

Zana târzie 

rămasă pe la noi 
din ultima caravană 
geto-dacă 


TulALil 


Lacrima ta nu va mai curge 
caci am trimis la tine curcubeul 
inima ta nu se mai frange 
iubirea mea ti-a luat tot greul 


N-o să mai ai pustiu în suflet 
n-o să alergi în goană după vânt 
căci eu exist aici, deci cuget, 
Şi te inalt cu suflet în cuvânt 

lubito 


„Cine este aceasta care se ivese ca zorile, frumoasă ca luna, 
curată ca soarele, dar cumplită ca nişte osti sub steagurile lor’ 
(Cântarea Cântărilor 6,10) 

Îmi umpli fiecare dimineaţă cu amploarea frumuseţii tale. 
Zorii zilei iti stau alături să te învălui în flacăra lor roză din roze. 
Eşti luna mea nouă şi plină în acelaşi timp. Tu umpli pământu 
de taine şi umbre febrile care se caută în semiintuneric pentru a 
se uni frumos şi trainic în lumina ta feerică. Luminoasă ca astru 
zilei te sui pe bolta gândurilor mele şi cobori pe streaşina colibei 
sufletului meu. 

Cumplită ca nişte oşti eşti iubito. Te aperi singură nici nu ai 
nevoie de oștile mele să-ţi pui potrivnicii la respect. Mă pregătesc 
să vin să te văd pe toate părțile. Să ne bucurăm de noi, cum zici 
tu şi bine zici. 

Intru în vibraţie gândindu-mă că am să te cuprind în curând în 
braţe şi să nu-ţi mai dau drumul niciodată. 


7 

Domnul meu 


Efervescenta sufletului tău niciodată nu va deveni rutină. 
Rândurile tale nu pot cuprinde rutina pentru că eu în fiecare rând 
citesc TE IUBESC. Dorul de tine este o consecinţă a lui TE IUBESC, 
de asemenea cred că tu nu ştii ce înseamnă cu adevărat,foamea” 
şi „setea”. 

Plănuieşti atât de frumos venirea ta aici să-mi scri, încât 
„fuguţa” este putin spus. Mie îmi place să merg acolo unde tu vrei 
să merg şi vreau să mă bucur de ceea tu vrei să te bucuri. Nu am 
alegere dacă este vorba să fiu lângă tine. O să-mi ajungă orice loc 
vei alege şi acolo va fi bucuria şi raiul meu. 

Cu orice vei veni, va fi bine, doar să ştiu că poţi să vii. Îmi tihnesc 
şi numai rândurile pe care mi le scrii pentru că tot ce vine de la 
tine este plin de lumină, curat, îmbietor, dulce şi tandru. 

lubire 


Pentru că ştiu că iubitei mele îi este foame şi sete după mine 
chiar şi când eu nu reuşesc să scriu rândurile mele de rutină 
efervescentă, am dat putin fuguta pe aici să las măcar o urmă de 
trecere. Am să las ceva esenţial. TE IUBESC, IUBITO! Acesta este un 
lucru esenţial. Restul este o consecință mai mult sau mai puţin 
directă. Ca o consecinţă directă ar fi faptul că îmi este dor de tine, 
foarte dor. Îmi va fi foarte dor în acest weekend, când fiind foarte 
ocupat nu voi avea timp să intru pe aici. 

Mulţumesc, iubito, pentru reactivarea unui mesaj mai vechi 
dar cu valenţe şi semnificaţii cât de actuale cu putinţă. lubita, 
dacă voi veni în curând, gândeşte-te la un mic turneu de suflet 
pe care ai vrea să-l faci cu mine timp de o zi în natură. Oricum sper 
să-ţi tihnească timpul pe care am de gând să ţi-l dăruiesc cu tot ce 
am mai bun şi mai frumos în mine. 

lubitul meu 


Orice scrisoare citesc, prima dată o iau ad-literam şi apoi o 
citesc printre rânduri. Şi găsesc câte o mică îndoială, te citez:,,...cel 
putin o bună parte dacă nu toată vesnicia”..De unde îndoiala că 
cel puţin o bună parte eu te voi iubi? 

Eu nu m-am angajat în acest sentiment pentru doar o bună 
parte, eu vreau toată veşnicia. Eu nu iubesc pe bucățele sau 
pentru o perioadă. 

ici pomul când rodeşte nu-şi propune roada doar un an sau 
doi, vremea este duşmanul său şi-i opreste roada, nu şi seva ce 
curge prin el. 

Poamele iubirii mele se vor coace în fiecare anotimp pentru 
tine, iar florile vor înflori şi în iarna cea mai năpraznică. Verdele 
frunzelor mele va fi viu mereu dar tu eşti cel care trebuie să 
menţină viata acestei iubiri. Tu eşti seva care a insufletit în mine 
această iubire şi nu mă tem de Dumnezeu să te iubesc. 

Acum vorbeşte dragostea prin tine. Te mişti altfel, eşti alt om, 
ungi cu balsamul dragostei mele sufletul tău ce aştepta să vină 
ceea ce era de venit. 

Acum mi s-a dăruit mult, cred că merit aşa o dragoste 
adevărată, aşa o dăruire totală la care am visat mereu. 

Mulţumesc pentru toate îmbrăţişările şi sărutarile din visul şi 
imaginaţia ta. Vesnic a ta. 

lubito 


Ne afundam în pădure, tot mai departe de lume, tot mai 
departe de ochii flamanzi de curiozitati, ne ducea dragostea spre 
un loc de taină, spre liniştea în care să te pot cuprinde în braţe 
pe îndelete şi cu adevărat. Te imbratisasem de mii de ori în gând. 

Visasem de mii de ori cu ochii deschişi savoarea şi voluptatea 
atingerii nemijlocite. Am încercat mii de scenarii şi variante. Mi- 
am pus în joc toată imaginaţia de care fusesem în stare. Erai atât 
de caldă şi bună, în vis. Dar când te-am întors cu faţa spre mine, şi 
tu însuţi îţi doreai şi aşteptai cu emoție această imbratisare, totul 
a fost altfel. 

De la sublim în sus, iubito, de la sublim în sus. Nu am nicio 
explicaţie pentu valul de bine şi frumos care mi-a inundat întreaga 
fiinţă când te-am cuprins în braţe. Poate că nici nu este necesară 
vreo explicaţie. Singurul lucru de ştiut este că atunci când iubeşti 
ceva este numai normal să te bucuri nepământean de lucrul 
dorit. Cu cât mai mult este adevărată această trăire împlinită 
atunci când este vorba despre ființe. 

Tu eşti fiinţa mea iubită şi atunci când te-am cupriuns în 
braţe simţeam cum este dragostea ta pentru mine şi cum este 
dragostea mea pentru tine. Ştiu că ai avut temeri dacă te pot 
accepta sau nu din punct de vedere fizic. Din clipa în care mi-ai 
intrat în braţe sper că temerile tale s-au spulberat. 

Eu iubesc sufletul tău, iar trupul tau nu face altceva decât să-şi 
urmeze sufletul în braţele mele. Atâta vreme cât inima ta umplea 
perfect inima mea, era numai normal ca şi fizicul tău să încapă 
în braţele mele. Şi încăpeai perfect în cuprinderea mâinilor mele 
flămânde de tine. Mă înfior şi acum de fiecare dată când îmi 

revăd videoclipul din minte cu noi doi imbratisati unul în mâinile 
celuilalt şi unul in viata celuilalt. Parcă acolo era plin de îngeri şi era 
bine. Nici nu ne feream de ei pentru că ei ştiau foarte bine lucruri 
pe care oamenii nu le pot pricepe deloc. 

Îngerii ştiu cu adevărat ce este iubirea şi ei sunt trimişi să o 
apere şi să o păzească. Nici de Tatăl nu ne ascundeam şi nici nu 
ne puteam ascunde. FI este pretutindeni, peste tot şi ne este 
permanent şi desăvârşit binevoitor. lubirea noastră vine de la El şi 
Lui îi suntem recunoscători pentru ea. Uite cât de frumoasă eşti, 
iubito, în braţele mele care nu se vor sătura să te cuprindă cel 
puţin o bună parte, dacă nu în toată veşnicia. Formele tale pline 
încap numai bine în lungimea braţelor mele cu care te cuprind 
mereu şi mereu în gând. 

Fac antrenament în gând, iubito, pentru ca atunci când te voi 
cuprinde din nou cu adevărat, totul să fie atât de natural şi atât de 
bine, atât de bine. 

Fii binecuvântată, iubirea mea! 

Dragule 


Am recitit azi Cântarea Cântărilor :,Nu stârni dragostea, las-o 
să vina ea” Acum a venit singură şi m-a găsit ea pe mine. Acea 
dragoste pe care am visat-o. Nu ştiu cum pot unii să trecă pe 
lângă dragoste şi să li se pară ceva anormal. 

Oare dragostea este anormală ori ei? Un cântecal Mariei Tanase 
spune:, Cine iubeşte şi lasă/ Dumnezeu să-i dea pedeapsă” Oare 
ce poate fi mai dulce decât sărutarea buzelor celui iubit. Eu am 
simţit la prima atingere a buzelor tale chiar fiorul pe care mi l-am 
închipuit înainte de a mă fi sărutat. Şi mă întrebam: „Câte oare le 
va face din cele ce mi le-a scris?” Si ai făcut mai mult. Mi-ai dăruit 
inima ta plină de dragoste. 

Îmbrăţişarea cea mai tandră cu mâinile cele mai delicate şi cu 
atingerea de catifea. 

lubito 


Erai acolo pe banca aceea, cu fata înălțată în slavă ca un ogor 
care aşteaptă să plouă. Şi eu eram lângă tine, ca un nor care 
împlineşte rugăciunile pământului. Îmi cădeau stropii de ploaie 
curată şi limpede peste dealurile şi peste văile tale. 

Treceam uşor cu vârful degetelor mele romantice târzii, peste 
cele două piscuri de marmoră de Ruschita. Nu mai era nimeni în 
jur. Călcam absent pe alee cu gândul împlântat adânc în sala ta 
de protocol gătită cu tot dichisul pentru marile festivități ale vieţii 
şi dragostei noastre. Ce bine că eram... Ce bine că erai... Ce bine că 
eram... Ce bine că erai... Ce bine că e Rai. 

Dragule 


Si ce bine să mă simt iubită de tine. Ce bine să fiu mângâiată 
de cuvintele tale şi vad câtă înțelepciune ai în tot ce spui. Toate 
cuvintele tale sunt piatră de temelie sufletului meu. 

Ai construit pentru mine, cu toată dragostea, o cetate în care 
pot locui. Un loc unde sufletul meu se bucură, iar grija pentru 
mine mă face să mă simt cu adevărat femeie ceea ce îmi oferi tu 
din suflet, este mult şi mă întreb dacă merit? N-o să-mi ajungă 
niciodata lacrimile de bucurie pentru tine. Doar dacă poţi plânge 
de dragul cuiva poţi spune că îl iubeşti. 

Mă gândesc, a meritat să mă păstrez pentru tine, a meritat să 
fiu singură mi-am cercetat sufletul şi ştiu că acum sunt plină de 
dragostea ta. 

Ce îmi pot dori mai mult? Îmi dai foarte mult dăruindu-mi 
dragostea ta necondiţionat. 

TE IUBESC DIN TOT SUFLETUL MEU. 

Frumoaso 


Dezvolt această metaforă a iubirii care se împlineşte, por- 
nind de la Cântarea Cântărilor scrisă de Solomon şi care se află 
în pachetul de poezie sacră din Biblie: lov, Psalmi, Proverbe, 
Eclesiastul şi Cântarea Cântărilor. 

Eu le citez aici: 

„Scoală-te crivatule! Vino, vantule de miazăzi! Suflati peste 
grădina mea, ca să picure mirosurile din ea! Să intre iubitul meu 
în grădina lui, şi să mămânce din roadele ei alese! Eu intru în 
grădina mea, soro mireaso, îmi culeg smirna cu miresmele mele, 
îmi mănânc fagurul de miere cu mierea mea, îmi beau vinul cu 
laptele meu...Mancati prieteni, beti si îmbătaţi-vă de dragoste” 

Sugestia este de un lirism dus la culmea metaforei de 
dragoste. Cititorul neatent trece peste pasaj şi rămâne sărac de 
tot ce arfi putut să-i umple viata cu cea mai sfântă şi mai fecundă 
bucurie. Fu zăbovesc aici în grădina ta şi fac antrenament şi 
repetiţii pentru vremea binecuvântată când am să mă învârt în 
voie printre straturile tale de liliac veşnic înflorit. 

Hai, primeşte-mă şi mai păstrează-mă un pic în grădina 
noastră să ne bucurăm de fagurul de miere încă tânăr şi 
disponibil. „Te iubesc, iubito, cu tatele tale ca strugurii din vie” 
(Cântarea Cântărilor 6,7.8) Te iubesc mult, mult... 

Domnul meu 


Ştii dumneata, domnul meu, cât caută gândul meu bucuria 
de a păstra visul 

că eşti cu mine zilnic? Ştii dumneata că îmi curge lacrima 
de duioşie la gândul că mâinile noastre stau împreunate, că pe 
pieptul tău mi se odihneşte capul şi ascult cum îţi bate inima 
numai de dragul meu? 

Nu-mi amintesc altă sărutare sau îmbrăţişare dăruită mie de 
cineva, decât 

a dumitale...Se scurge timpul în favoarea iubirii mele căci ai 
sădit în sufletul meu cel mai curat simtamant. Şi despre altul nu 
mai voi să ştiu vreodat’ 

A ta dintotdeauna, 

lubito! 


Când ţi-am descoperit gura, parcă am dat peste poarta 
cerului. Am băgat de seamă că pe măsură ce mă apropiam de 
buzele tale mici şi moi, şi ele se apropiau de buzele mele gata 
să dea în clocot. lar când cele două mari dorinţe care erau de 
fapt patru, două câte două buze, s-au atins, parcă undeva s-a 
făcut un scurtcircuit cu flamă consistentă. 

De aceea a trebuit să stăm aşa câteva momente până la 
restabilirea tensiunii normale de lucru. 

Ai gustul gutuilor amestecat cu arome tari. Tot felul de 
arome care alimentează imaginaţia cu bine şi frumos, cu viata 
plină şi de folos să dea sens fiinţei şi existenţei. 

Cum spunea Împăratul David pe vremuri, şi David se 
pricepea la dragoste:,Te laud Doamne pentru că m-ai facut şi 
sunt o fiinţă aşa de minunată!” 

lubito, eşti o fiinţă aşa de minunată! Bun este Dumnezeu cu 
mine! 

PS: Mintea mea este plină de tine, iar inima îmi dă pe 
dinafară. Adu-ti amine ce fac atunci cand tac. Ori, tăcerea are 
un avantaj cel puţin. Deşi este remarcată dintre cei din jur, nu 
poate fi niciodată înțeleasă şi tradusă. Superrrr! 

Dragule 


Poate aveai dreptate spunând că oamenii au nevoie de 50 de 
ani de experienţă să-şi dea seama că A IUBI cu adevărat pe cineva 
înseamnă că devine o persoană specială. 

În afară de partea sufletească arătată tie, eu cu toţi oamenii mă 
port într-un fel şi-i fac să se simtă special, le arăt că se poate trăi 
frumos şi ales. Pentru unii va trebui din păcate să treacă cincizeci 
de ani să-şi dea seama ce au pierdut renunțând la ceea ce le 
ofeream frumos. Nu era însă pentru nimeni toată dăruirea rnea, 
era numai pentru tine. 

Cui să mulțumesc pentru că eram în acelaşi timp undeva, fără 
să plănuim ceva, nici nu îmi închipuiam când ...eram acolo cu 
dragostea mea cu tot, cu grădina mea de vise unde credeam că 
nu rămâne nimeni vreodată, mai ales de o aşa calitate sufletească, 
cum eşti tu. 

Când mi-am dăruit iubirea tie, nu am plănuit să mă port asa, 
sau, să mă întrec pe mine şi să fac eforturi spre a te mulţumi. Am 
făcut asa cum am simţit. Şi aşa cum am simtit aşa ţi-ai dorit şi tu 
fără să faci vreun plan. Lucrurile au curs de la sine şi trăim amândoi 
măreț şi generos ceva frumos. 

Tu nu alegi cuvinte pentru mine, din tine cuvintele vin aşa 
pentru că aşa simţi să le rosteşti. Am întâlnit nu numai un om care 
mă iubeşte, ci un înţelept care îmi dăruieşte iubirea lui. Cum să 
mai doresc altceva? Cine nu te iubeşte pe tine, a trăit degeaba şi 
vor trece mai mult de 50 de ani să regrete. E frumos şi e adevărat. 

Multi nu cred în frumos şi în adevăr, de aceea spun că e prea 
frumos să fie adevărat. 

Noi ştim că e adevărat şi restul nu contează. 

Contează doar că mă iubeşti şi TE IUBESC. 

lubito... 


Cum iti spuneam, iubito, părea că te atinsesem cu degetele 
mele făcătoare de minuni. Faţa ta şi umerii până la şold, ieşite de 
sub aşternut, străluceau de bucurie. Fiecare nouă atingere era ca 
O revărsare minunată din mine peste formele tale pline de viata 
pe dinăuntru şi pline de lumină diafană pe dinafară, ca spicu 
de grâu dat în pârg, aşa ca pomul încărcat de rod şi de floare în 
acelaşi timp. 

Ca să-mi probez certitudinea am început să cercetez minunea 
vie ce îmi umplea privirea şi mintea şi sufletul şi întreaga fiinţă. Paru 
tău avea aroma merelor de pădure proaspăt culese din poienile 
de sub vârful Kogaionului, sau poate buchetul de sânzâiene 
proaspete din noaptea trecută mai fumega încă la căpătâiu 
nostru, pentru că fiorul acela inconfundabil îmi înmiresma şi 
ultima picătură de sânge care-mi curgea prin venele fremătând 
asemenea izvorului din josul poienii noastre de dragoste. 

Clocoteam de un susur unic şi am început să adulmec şi cu 
buzele, toate formele de relief pe care le întâlneam în cale. Ti-am 
mângâiat părul, fruntea, sprâncenele, pleoapele, obrazul drept, 
vârful nasului, obrazul stâng, urechea stângă, gâtul de jur împrejur 
până la urechea dreaptă şi înapoi. Toate miresmele pădurii de 
munte cu izvoare cu tot, cu cerbi şi cu pui de căprioară cu tot, 
năvăleau în aşternutul nostru alb ca neaua şi curat ca lacrima. 
Toate dealurile şi văile tale erau pline de viata dată în floare şi în 
pârg în acelaşi timp. 

Mi-am zis că mă aflu în Rai pentru că numai acolo pomii 
înfloresc si au fructe coapte deodată. Supozitia mi s-a confirmat 
când am dat cu gura peste cireşele coapte de pe cele două 

sfarcuri. Am constatat că pe măsură ce la absorbeam savoarea 
inconfundabilă, nu numai că nu se terminau ci dimpotrivă, 
deveneau mai proaspete şi mai bune, cele două cireşe ale tale. 
Mi-am zis că numai bunătatea ta generoasă poate rodi aşa 
minunatie de bunătate. 

Am înţeles puţin de ce copiii preferă sânul mamei în locul 
oricăror alte îmbieciuni. Ştiu ei de mici ce este bun, papa bun, 
bun. Şi pe când mă străduiam să termin festinul de lapte matern, 
am descoperit cele două buze ale gurii tale. Am început să mă mir 
cum de ocolisem atâta amar de timp şi de loc şi nu am descoperit 
încă esentialul reliefului tău încărcat de mister şi candoare, aşa 
că....lasă-mă putin să-mi revin şi am să-ţi spun mai departe ce am 
trăit sau am visat. Aştept să-mi confirmi dacă ştii ceva de această 
poveste. 

O fi fost numai în capul meu? O fi fost adevărată? Ar putea 
adevărată vreodată? 


Eh 

Domnul meu 


Sunt aici in lacrima ta, în lumina ochilor tăi. Mă topesc în 
realitate ca într-un vis şi nu mai ştiu ce e real şi ce e vis. Aşa 
trebuie să fie dragostea şi asta trebuie să simţi, că nu mai poți 
să trăieşti fără mine. Dar eu acum trăiesc. Nicio dragoste nu 
m-a curtat aşa poate pentru că nu era dragoste. Fra părerea că 
iubesc sau poate iubeam numai eu. 

O ladă plină de comori care dă strălucire, mai poate să 
primească. Tu eşti talismanul meu de preţ, tu eşti comoara mea 
pentru că acolo unde este comoara ta, este şi inima ta. 

Inima mea este la tine, bucuria mea este la tine şi tot ce 
trăiesc, trăiesc aşa ca într-o viaţă nouă. 

Sărace cuvinte am găsit pentru ceva atât de măreț. 

lubito 


Ma trezisem în timp ce dormeai. Aveai fata topită într-un 
zâmbet imens şi misterios. Poate că visai încă ceva frumos şi inca 
neatins şi neînțeles de nimeni. 

Ştiam că eşti fericită. Mi-ai spus-o aseară târziu, înainte de a 
adormi. Te învăluiam cu privirea în cea mai tandră imbratisare. 

Tu continuai să dormi şi să visezi. Eu aşteptam fericit, privindu- 
te. Frai mai frumoasă chiar de cum mi te închipuisem în toate 
visele mele. 

Tocmai visasem cu tine, dar când am deschis ochii, realitatea 
depăşea visul. 

În timp ce stăteam în cumpănă dacă să te ating sau să mai 
aştept, ai început să deschizi ochii. 

Ochii tăi sunt rupti din ochii mei, îmi dau seama, pentru că am 
mărit de sute de ori fotografia ta. 

Deschideai ochii şi zâmbetul tău înflorea la maximum 
acoperindu-ti toată făptura pe jumătate ieşită din aşternut. Ti-am 
atins uşor cu vârful degetelor mele vrăjite fata plină de lumină 
venită dintr-o altă lume. Din momentul acela nu mai ştiu dacă am 
început să visez sau viata năvălea în realitate peste noi. 

Mă pipăi pentru a mă convinge că nu visez, dar nu reuşesc 
să fac diferenţa dintre ideal şi realitate. Poate că este unul dintre 
acele mistere care ni se pot întâmpla o dată în viaţă, sau nu mai 
Ştiu... 

Ajută-mă, iubito, să-mi revin, pentru că am căzut într-o răpire 
sufletească şi nu pot ieşi fără tine. Nu mai pot trăi fără tine...fara 
tine nu mai pot trăi...dă-mi mâna să mă ridic şi hai să mergem... 

Declaratie de dragoste 

Apropie-te de mine privindu-mă în ochi şi prinde mâna mea 
cu tandrete. Nu-ţi desprinde privirile de ochii mei. Sărută palma 
mâinii mele şi cu cealaltă răvăşeşte-mi părul. Vino aproape, să 
simt răsuflarea ta, şi cu buzele atinge-mi fruntea. Simt mirosul tău 
care mă copleşeşte de dorinţa de a mă ţine la pieptul tău. Încet, 
du-ti mâna spre ceafa mea si apasă-ţi buzele pe frunte. Simt că 
pot să mă pierd în braţele tale, mă simt în siguranţă cu tine. 

Coboară-ţi buzele tandru spre ochii mei din care curge o 
lacrimă sinceră de dragul tău. Prinde-mi obrajii în palmele tale, 
sărută-mă încet şi tandru, gustă-mă şi respiră prin mine. 

Nu da drumul feţei mele din palmele tale, să mă simt ocrotită 
aproape de tine. Vreau sărutarea cea mai delicată şi buzele tale 
să-mi sărute uşor toată fata. 

Coboară-ţi mâinile pe umerii mei şi apropie-mă de pieptul tău, 
să-mi ajungă buzele într-o sărutare pe pieptul tău. Cuprinde-mi 
mijlocul şi sopteste-mi la ureche că sunt a ta pentru totdeauna. 

Şoaptele tale de care am atâta nevoie îmi dau siguranţa că nu 
te voi pierde. Sufletul meu tânjeşte după dragostea ta şi fericirea 
mea depinde de tine. Fă din mine supusa sufletului tău, sărută- 
mă şi iubeşte-mă. 

Vorbeşte ochilor mei cu privirea ta, fă dragoste cu mine din 
priviri, uneşte-mă cu tine şi vei şti că nu există pe lume nimic 
mai pur, nimic mai curat și mai sincer decât dragostea care ni s-a 
născut în suflete, creşte acolo şi nu va muri niciodată, pentru că 
eu sunt a ta pentru totdeauna. 

Nici nu aş putea trăi, dacă nu aş iubi aşa! 

Tac 


Îmi este foarte greu să înţeleg 
sensul propriilor mele tăceri 
Nu-mi închipuiam că sunt 
atât de mut 

Măcar dacă aş fi 

mut ca lebăda lui Blaga 

dar sunt mut ca nimeni. 

Nu aş fi dorit această 

ruptură 

Îmi închipuiam că 

putem vorbi 

Dar sunt confuz acum 

şi atunci prefer să tac 

Nu ştiu dacă este bine 

sau ar putea fi mai bine 

Mă mângâi cu gândul că 
tăcerea ar putea vindeca ruptura 
Nu sunt sigur că am dreptate 


Pe de altă parte 

continui să rostesc 

numele tău în rugăciune 

şi mă chinui să înţeleg 

şi nu ştiu de ce 

încearcă să mă ajuţi să înţeleg 
De atunci port în buzunar 

la îndemână 

verigheta cu ametist 

Mi-ar plăcea să o primeşti înapoi 
să O păstrezi 

cu tot ce a fost bun şi frumos 
regret că nu pot face mai mult 
sau poate mai multe 

nu pot 

Tacuta...astept 


Aştept pe mal corabia pierdută 
Stă timpu-n loc de-atâta dor, 
Aştept ca pe a inimii redută 
Revină iarăşi dorul călător. 


Sa se ridice-n zorii zilei ceața 

lar pescăruşii-n țipăt scurt 

Sa deseneze pe albastru viata 
Să pună iar durerii mele scut. 


Să îmi sărute iarăşi dorul mâna 
Ce tine în batistă lacrimi de cristal 
Se despletească noaptea lină 

La marginea banchizei de opal. 


Să-mi incrustezi în suflet dorul 
Cu nouă ametiste în argint 
Şi să-mi înapoiezi curând fiorul 
Să nu mai am sufletul trist. 

